Backpacker Ke Vietnam Selama 24 Hari Dengan Anak Umur 3 Tahun, Ayah Ini Pastikan Ubat & Vaksin Diambil Sebelum Pergi. Memang Rare!

Jarang kita mendengar kisah ayah membawa anak kecil mengembara bersama. Biasanya lelaki lebih suka pergi berkumpulan atau mereka yang ‘sekepala’ agar percutian yang dinikmati lebih seronok.

Tetapi bagi Mohd Faizil Muhamad, 33 tahun,pula berbeza apabila lebih seronok anak kecilnya yang berusia tiga tahun, Muhammad Zayyan Nafis. Malah, dua beranak ini bercuti selama 24 hari ke Vietnam pada bulan Julai lalu tanpa ditemani isterinya.

Lebih menarik lagi, percutian tersebut dilakukan secarta spontan tanpa membuat perancangan terperinci. Sebaliknya, dia memilih untuk bercuti ala ‘backpacker’ bersama anaknya itu kerana ingin meneroka setiap destinasi menarik yang terdapat di negara tersebut.

“Saya memang suka bawa Ayyan (Muhammad Zayyan Nafis) mengembara cara macam ni. Kalau ajak kawan-kawan, tak ramai yang boleh ambil cuti selama itu,” ujarnya.

“Isteri saya pula bekerja, jadi saya bawa anak untuk teman saya. Cuma, bila ‘travel’ dengan budak ni, kita yang kena ikut masa dia dan pastikan dia dapat masa tidur secukupnya,” tambahnya.

Rupa-rupanya ini bukan pertama kali Faizil berbuat demikian, Malah, dia sebelum ini pernah membawa anaknya itu mengembara ke Bangkok selama lima hari dengan menaiki kereta api semasa anaknya baru berusia 11 bulan.

Kali kedua pula mereka berdua mengembara selama 19 hari ke Osaka dan Tokyo iaitu sewaktu Muhammad Zayyan Nafis berusia setahun sembilan bulan.

Untuk pengetahuan anda, kos keseluruhan pengembaraan tersebut termasuk tiket penerbangan pergi dan balik adalah sebanyak RM2,800.

DAY 0: naik bus dari TBS ke Sg. Nibong, Penang. Sebab flight ke Hanoi dari Penang, jam 6am esok paginya. Bas tiket RM38/pax one way. So sampai Sg.Nibong around 6pm terus ambil grab ke Penang Airport. Tidur airport sambil ditemani rakan2 dari Penang yg sudi datang airport semata2 nak berborak panjang…thanks guys ?

DAY 1: Flight ke Hanoi jam 6am. Ramai tanya kenapa tak naik dari kl, so aku jawab dapat tiket murah Pak Tony bagi ? Hanya RM37/pax sehala PENANG – HANOI ( tiket bas pun mahal ) so memang jauh beza & berbaloi bagi aku rakyat marhaen ni…naik bas jauh sikit jer, bukan penat pun bukan aku yg drive.

Beg 15 kg sebab bawa susu anak
So jam 8am camtu tibalah aku 2beranak di Hanoi Airport. Rilex kejap n terus keluar ambil luggage. Benda 1st aku buat lain tak bukan, beli simkad utk internet. VND250k utk simkad 18gb Viettel valid utk 1bulan, kalau kat luar lagi murah. Ada je internet, aku terus tanya kedai tu utk airport transfer ke hostel yg nak duduk tu. Dorg cas VND300k. So aku terus keluar rilex2 buka google…naik grab dia cas VND250k. So aku decide naik bus jela baru VND30k cuma kena jalan kaki sikit lah nnt…tapi apa ade hal kan setakat 15min dari tempat turun ke Hostel tu. Ok go!!!

So turun je bas, aku terus pikul begpack aku adalah dlm 15kg camtu. Susu anak yg lebih ni sebenarnye ???. Pastu buka stroller anak n suruh die duduk diam2, n start lah menapak sambil tolak stroller sampai ke Hostel.

Masuk hotel terus mandikan, suap dan tidurkan anak
Sampai jer, aku terus tunjuk no booking hotel yg aku baru book semalam masa kat Penang Airport tu. Sebab nak selesa sikit, aku book DORM tapi katil double decker yg queen size untuk 3mlm terus. HANOI CENTRAL HOSTEL USD25/3mlm. Kalau dorm katil biase tu just USD5/night. Setel urusan check in, alhamdulillah pihak hostel bagi masuk awal. Aku terus mandikan Ayyan, bagi makan bagi susu, tutup tirai katil n lena lah kami 2beranak sampai ke petang.

Around jam 6pm camtu, bangun kami utk siap2 cari halal restoran. Macam biase cari Masjid dlu. Menapak lebih kurang 10min, sampai lah kami ke Masjid Al-Noor. Dukacitanya, masjid dah tutup n berkunci & bersebelahan masjid terdapat 1 restoran halal “Zaynab Restoran” tapi juga dah tutup?. Lapar dah ni, so cari halal restoran lain yg agak dekat sebenarnya dgn hostel kami P.K Spice restoran ( Indian Food ). So makan kat situ jer tenang2 n balik hostel tido

Jalan-jalan naik motorsikal, beg anak tertinggal
Dua Beranak Backpacker Ke Vietnam 24 Hari, Lelaaki Ini Pastikan Bawa Ubaat dan Vaaksin Anak Sebelum Pergi

DAY 2: hari ni decide nak sewa motor. So aku tnya pihak hostel terus untuk sewa…USD8/day mahal bagi aku tapi tak nego pun xtau kenapa? maybe duit tengah banyak lagi. Haha. Sewa 2hari terus. So kami jalan2 bandar Hanoi dgn motor td.

Sebelum itu sempat kami beli handle phone utk diikat di side mirror motor utk menggunakan waze bagi mencari jalan ke semua destinasi.

So destinasi makan hari, kami try di Zaynab Restaurant tu…ok lah, not bad rasa die…cuma aku prefer P.K Spice restaurant lagi sebab dekat skit dgn hostel ?

Pada petangnye plak, kami ke Street train yg terletak lebih kurang 300meter je dr hostel…as usual lah, bergambar posing2 kat situ dgn menggayakan begpack baru Ayyan. Tapi malangnye, ketika excited nak tggu train lalu, begpack die tertinggal plak kat tepi2 kedai di Street train tu…pusing balik, dah lesap. Hilang dah botol susu & pampers Ayyan dalam tu. Terus bergegas ke BABY SHOP bli botol susu baru.

Bawa anak naik beca
Dua Beranak Backpacker Ke Vietnam 24 Hari, Lelaaki Ini Pastikan Bawa Ubaat dan Vaaksin Anak Sebelum Pergi

DAY 3: Harini mcm xde nak pergi mana…keluar lewat sikit pergi makan & jalan2 sekitar “Old Quarter” di sini kiranya macam shopping street yg menjual berbagai2 souvenir, travel beg, winter jacket, wind breaker & byk lagi.

Da penat survey brg2, tergerak nak naik beca plak, sje nk pusing2 area old quarter tu td. Only 100k VND adalah dalam 15-20min die pusing2…actually dah puas dah pusing dgn motor, tapi sje nk feel2 pelancong, why not kite try kan…hehe

DAY 4: Harini check out dah, n move ke Sa Pa, tapi bus malam nanti jam 10pm…santai2 dlu kat lobby hostel, kemudian petang sikit just round area Street Train sambil pekena air tebu…mostly air tebu kat vietnam ni die campur dgn asam limau…not bad lah, sedap gak rase die dan hnya 10k VND shj secawan

Malam pun tiba, menapaklah kami 2beranak ke office agent bus utk ke Sa Pa. Sebelum tu tapau sedikit makanan utk dimakan masa dalam
perjalanan nnt. Hanoi – Sa Pa lebih kurang 5jam 30min. So masa smpai di agent office, kami dibawa dgn van utk ke Bus…sambil tu van tu akan ke hotel demi hotel utk pickup client mereka yg mau ke Sa Pa. Tepat jam 10pm, geraklah kami dgn bas ke Sa Pa

Hotel murah di Sa Pa
DAY 5: jam 4am selamat tiba di Sa Pa. Keadaan masih gelap, yg bagusnye, boleh berehat or tidur dalam bus sampai waktu cerah. Dlm jam 6am, keluar semua penumpang & mengambil beg masing2.

Hotel yg kami booking tu dalam 1.7km dari station bus. Plan nak naik taxi jer, tapi awal pagi lg macam segar je nak jalan, so jalan kaki jela kami 2beranak utk ke Hotel. Kami stay di GREEN VALLEY HOTEL. Hotel ni murah, hanya RM90 shj utk 3malam ( PRIVATE ROOM ) kalau yg bajet, dorm dia hanya RM10/night…maybe die meniaga ikhlas agaknye ???

Dlm 7am kami dah smpai di hotel, cuma reception meminta extra 80K VND jika kami berhajat utk check in awal…normal check in jam 2pm. Aduhhh nak xnak add on jela, dpt lurus2 kan badan.

*AREA Sa Pa ni berdebu so far sebab construction everywhere untuk penambahbaikan & mungkin sudah semakin popular dikalangan pelancong asing. So mask muka sangat2 diperlukan

Masuk je bilik, terus panaskan brahims & buat coco cruch dengan susu utk Ayyan, terus makan, mandi & tidur?

Dalam kul 2pm, bangun siap2 nak berjalan sekitar Sa Pa sambil survey2 spot view yg best2. Sewa lah motor mcm biase dengan hotel. USD5/day ( Honda wave sebab ada gear, takut bawak scooter sebab jalan berbukit2 )

Makan bekalan dari Malaysia sebab tiada restoran halal
So menghalalah kami dengan motor ke Lao Cai Village, tapi xsampai Lao Cai lagi, kami ke sebuah perkampungan seakan2 Lao Cai village, menikmati view Padi Tingkat & sungai yg cantik, bersih & sejuk. Tapi hati2, babi bersepah ok ??? Hari dah nak gelap, so baliklah kami ke Hotel, lagi pulak cuaca nak hujan. So date ke Sa Pa utk kali ni kurang baik sebab boleh dikatakan hari2 hujan…so perjalanan dgn membawa Ayyan adalah amat2 terhad. So makanlah kami dengan bekalan2 yg dibawa dari Msia di hotel…SA PA tiada halal restoran setakat ini yg kami explore.

Sesat nak ke Gunung Fasipan
DAY 6: Percubaan untuk menjejaki Puncak Gunung Fasipan yg merupakan puncak tertinggi di Indochina. Kami cuba plot di Google Maps, around 2jam menaiki motor utk ke sana. So go on jela, bangun awal, siap sedia dengan seluar panjang & jaket utk Ayyan, gerak la kami slow2 menaiki motor ke Mount Fasipan. Sambil otw ke Mount Fasipan tu, berhenti2 jugak lah layan view yg memang superb & segar. Kiri kanan waterfall, memang cun habislah.

Dah hampir 2jam aku menunggang, adalah jugak berhenti tanya2 org mana arah/jalan ke Mt. Fasipan tu. Dengan bahasa ayam & itik, hanya tengok body language jer, dorang suruh aku ke atas lagi. So teruskan jela perjalanan, sehingga aku cek “eh da nak 3jam dah ni, jalan pulak makin menurun” aku terus heng kejap ??? kalau tengok google maps dah suruh pusing balik, tapi masalahnya aku langsung xnampak ada signboard ke Mt. fasipan tu sepanjang perjalanan…denggg!!!

So aku berhenti dekat 1 kedai kopi ni & bertanya dgn local kat situ, dan sah memang kena patah balik…sebab dorg kata Mt. Fasipan dekat dengan Sapa sane…lagi aku jem. Aku pun pusing la balik menghala ke Sapa slow2, sambil tu layan la view2 yg mmg ko rasa best & damai gile.

So sampai lah bandar Sa Pa, mmg xjumpa lgsung jalan ke Mt. Fasipan tu…demmm…So aku rilex2 dekat tepi jalan ni sambil google la apa yg patut, rupa2nya xde jalan ke Mt. Fasipan tu kecuali dengan menaiki Cable Car ? patutlah xjumpa laluan dia…hahaha

So dah alang2 sampai Sa Pa town, blik lah hotel semula…makan & rehat…lenguh punggung ?

Elak kena hujan takut anak demam
Malam tiba, so kami keluar semula utk ke Night Market…night market die simple jer, xde canopy or khemah bagai, just beralaskan tikar sebagai meja utk dorg menjual…80% boleh dikatakan mereka hanya menjual kraftangan beg & baju yg diperbuat dari kain yg mereka kait sendiri.

Di sebelah atas pula, ada 1 pentas besar mempersembahkan tarian2 traditional mereka & berbagai2 tarian lain…layan punye layan, hujan trun lagi…berkembur masing2 menyelamat barang jualan mereka. So aku mencari tempat teduh di kaki lima kedai sebab xnak Ayyan demam, nanti jadi masalah lain plak…rilex dlu smpai hujan reda, baru lah ambil motor balik ke hotel & tidur

Tengok padi
Dua Beranak Backpacker Ke Vietnam 24 Hari, Lelaaki Ini Pastikan Bawa Ubaat dan Vaaksin Anak Sebelum Pergi

Day7: Hujan di Sa Pa,so just masak maggi n coco crunch utk Ayyan. Sebab hujan lepak lah dlu dalam hotel smpai tengah hari. Berhenti je hujan, terus kami ke Lao Cai Village. Ni view padi tingkat yg tiptop…Kehijauan padi di Lao Cai buat mata kau tenang jer. Lao Cai ni xjauh pun dari Sa Pa,lebih kurang 30min jer korang akan nampak view dari atas bukit perkampungan ni.

Tengah syok layan view, hujan turun lagi…so terpaksa berteduh di pondok tepi jalan bersama local people yg menjual barangan kait mereka. Berborak lah kami seperti ayam & itik hehehe dengan body language bagai…Insyaallah kami dapat memahami each other.

Berhenti je hujan, balik lah kami ke hotel semula…rilex2 dlm hotel sambil packing bju untuk check out esok harinya.

Naik kereta api
Day8: last day in Sa Pa. Check out hotel tapi barang masih boleh disimpan di lobby & motor masih boleh dipulangkan lewat sebab bus ke Hanoi jam 10mlm nt. so kami decide nak fasipan legend. Check point station utk ke puncak fasipan.

Kalau nak naik ke Puncak Fasipan memakan belanja 880k VND, tapi kedekut skit masa ni, so kami decide ke Fasipan Legend shj dgn menaiki train memakan belanja 200k vnd. Jadi lah bagi anak merasa naik train & layan view yg cantik2 kat atas ni. Ada temple, peak view, english deco, & taman bunga…coming soon maybe lg osem sebab byk yg tengah construction mse ni.

Turun je dari fasipan legend, terus pulangkan motor n ambil taxi utk ke Bus station

Dapat rehat di bilik khas sebab bawa anak
Day9 : Jam 5am sampai di Hanoi…Pishanggg nak tggu 6pm utk bus ke Danang. So berehatlah kami di kaki lima agent bus ni sampai kul 9am ( time office buka ) office buka jer, mungkin kesian tengok aku ngan anak, pihak agent bus tu suruh aku naik ke atas, berehat di bilik rehat. Dengan katil bagai, fuhhh tenang… terus xleka, aku mandikan Ayyan siap2, susukan terus lah kami tido smpai jam 2pm. Bgun n siap utk ambil grab utk lunch, then siap2 tggu bus datang jam 6pm.

14 jam dalam bas
Day10 : setelah 14jam dalam bus, sampai lah kami di Hue. Transit utk 1jam ??? ( ingat flight jer ke ade transit ) so kami di minta trun n menunggu bus sterusnya ke Danang di sebuah kedai kopi tepi jalan. Rilex2 kena kopi,n ayyan pun dah siap susu, tukar pampers semua, bus pun sampai…geraklah kami ke Danang memakan mse 2jam lagi

Tengok laut pula di Danang
Sampai je Danang, Alhamdulillah terjumpa 2 budak Malaysia yg tengah buat trip Indochina…Dapatlah borak2 skit cite hal masing2…tapi xlama, sebab dorg stay kat Hoi An. Berpisah kami di situ, n aku terus ambil grab utk ke Hostel.

Ngam sampai bilik ( Bac Nam Motel – rm30/night )mandi n rehat, just makan bekalan yg ada shj dahulu sebab hujan.

Petang sikit, macam biase kami sewa motor $5/day utk merayap di sekitar Danang n survey apa yg patut.

Day11: Jalan2 sekitar Danang n mencari halal restoran. Alhamdulillah byk gak halal kat sni. Lepas ke Dragon Bridge, kami just jalan2 di My Khe Beach…

Selesai di My Khe Beach, kami balik ke Hostel semula, siap2 utk ke Hoi An ( old quarter )

Perjalanan kurang 1jam dr Danang ke Hoi An dgn motor. So sampai je sana, perasaan wow tu sgt2 merujakan bila lihat bandar die di hiasi lampu2 tanglong yg cantik…sumpah cantik wei…so mcm biase lah, mintak strangers tolong snapkan pic kami berdua…ada jadi ada yg xjadi, so i is redho hahaha

Kami menghabiskan mse kat Old Quarter tu sampailah kedai2 mulai tutup then baru kami gerak pulang semula ke Danang

Ayyan suka naik kereta kabel
Dua Beranak Backpacker Ke Vietnam 24 Hari, Lelaaki Ini Pastikan Bawa Ubaat dan Vaaksin Anak Sebelum Pergi

Day12: hari yg indah utk Ayyan sebab kami akan ke Ba Na Hills. Ayyan ni suke naik cable car, so kalau kejut die susah, cakap je nak naik cable car, terus bangun ???

Dr hostel ke BaNa hills just 30min shj…Entrance fee include game,cable car tu semua hanya 700k VND…Ayyan plak mase ni ngam2 bawah 90cm, so masih FOC lah utk die…jimaaatttttt ? so seharian kami di Ba Na Hills ni smpai jam 7pm, bru kami gerak turun ke bawah, balik hostel n rehat

Day13: hari ni window shopping di Han Market, view lebih kurang mcm benthant market…tapi tak semurah Hochiminh lah harga2 die. Bosan2, so kami ke My Sons Temple, antara attraction yg ada di Danang, tp 1jam lebih juga lah perjalanan dr Danang. Tiket masuk hnya 150k VND…so layaannnn

Day14: check out lewat sikit sebab xde g mane2 dah hari ni, just borong helmet kanak2 yg rakan2 fb order…murah wei cuma agak hati2 sebab Kastam susah utk lepaskan barang2 berkenaan safety issue ni..

Selesai dah cuci2 mata di Danang ni, geraklah kami ke Station Bus utk ke Nha Trang plak…perjalanan memakan masa 10jam…nak jimatkan, hadaplah pelan2 hehehe…BUT THE POINT IS “the journey not destination” yeahhh ??

Day15: 10jam di dalam bus, tepat jam 6am, kami sampai di Nha Trang. Terus ambil taxi ke Hostel. Smpai je blik, lurus2kan badan n bru keluar cr makan.

Hari just santai2 shj berjalan di Nha Trang Beach n night market..Di night market ni ada 1 macam laici kang, sedap & mmg sedap…so lepas layan night market, balik tdo sebab esok nak island hoping

Pusing-pusing pulau, anak separuh bayaran
Day16: 4 Island tour time…hanya 150k VND shj utk dewasa, n half price utk Ayyan??♂ . Pakej ni dah sekali dgn makan…tapi mcm biasa lah, ada oink??? so, makan jelah bekalan yg dibawa…prepare siap2.

Dlm 4 destinasi yg dibawa, Bai Tranh Beach ni syok sikit, sebab byk jenis sukan air kat sini…air laut n view die pun cantik…malangnye hanya 1jam kat sini, jangan kata Ayyan, bapak Ayyan pun xpuas…hahaha

So selesai jer island tour, kami sambung mandi lagi di Nha Trang beach yg xjauh dr hotel…xpuas mandi laut punye pasal ???

Kad ATM hilang
Day17: ramai cakap kalau ke Nha Trang xkan bermakna kalau tak pergi VINPEARL LAND. So nak xnak, kite try jugaklah kan…kat sinilah aku perasan, yg kad ATM aku hilang n xtau hilang kat mana tapi aku syak hilang masa kat Danang aritu mase keluar duit…kalau msia keluar kad dlu bru keluar duit, tp kalau di Vietnam agak terbalik…tu yg lupe tuh ?

Nasib ada lebihan US dollar dlm wallet utk trip yg lepas2, so merasa gak lah nak bawak Ayyan layan Vinpearl Land ni. Entrance Fee 880k VND / $40 all access…dapatlah Ayyan naik cable car lagi ?

*sini brader sarankan korang wajib pergi n brader pun repeat lagi nanti bawa fmly lengkap brader dtg ke Vinpearl Land ni. Sebab apa??? 1 taman tema yg cantik di tengah2 pulau, complete dengan game extreme, game kanak2, taman2 bunga, mini zoo yg berbagai haiwan, waterpark yg ada dua, laut n pool…view dr peak yg osemmmm mosemmm…sumpah korang xkan menyesal…. ( hope jd duta vinpearl lepas ni ?????)

So mmg seharian di Vinpearl land ni, last cable car ke tanah besar around 9pm, so sebelum naik cable car tu, korang layan dlu pertunjukan air yg osemmm.

Sampai je tanah besar, isi perut dlu then bru balik tdo

Seronok kedai makanan halal banyak
Day18: last day in Nha Trang, check out lewat n santai2. Plan nak ke Dalat, tapi dah tersilap tarikh beli tiket bus, so xsempat sbb ke dalat pun around 3-4jam…so maybe next time…so geraklah kami ke Hochiminh terus selama 9-10jam menaiki bus.

Day19: jam 6am, sampailah kami di Hochiminh city ( Saigon ) terus cari hotel, n rehat2…kat hochiminh ni rasa selesa skit sebab halal food bersepah2…so rilex2 kejap di bilik, tghari bru keluar pergi makan

Hochiminh ni xde apa yg brader nak share, sebab tak ke mane2 pun selain shopping n jadi part time personal shopper hahaha…

Day20: shopping
Day21: shopping
Day22: shopping
Day23: shopping

Day24: final shopping n fly back tu Kuala Lumpur…Alhamdulillah xde major problem…semuanya dipermudahkan termasuklah lepas kastam Malaysia dgn aman ???


Jaga Waktu Tidur Pun Boleh Turun Berat Badan! Biar Betul? Ini Faktanya

Kalau sebut nak turun berat badan, dua ni je yang orang selalu anda buat, iaitu bersenam dan jaga pemakanan.

Mengikut saintis, tidur dan berat badan sudah lama berkait rapat. Secara purata, bagi orang yang selalu tidak cukup tidur, mereka lebih cenderung untuk naik berat badan.

Kajian kepada 70,000 wanita menunjukkan mereka yang tidur selama 5 jam sehari lebih cenderung menambah berat badan sebanyak 32% berbanding individu yang tidur sekurang-kurangnya 7 jam.

Sebagai contoh, seseorang individu dewasa yang tidur kurang daripada 7 jam sehari mempunyai berat yang lebih banyak mengikut tinggi. Individu begini juga lebih cenderung untuk menjadi obes.

Tahukah anda, ada kajian yang menunjukkan otak individu yang sering kurang tidur akan respons terhadap makanan yang tidak sihat dengan cara yang berbeza.

Selain itu, tidak cukup tidur juga akan memperlahankan kadar metabolisma seseorang dan mempengaruhi pengeluaran insulin.

Tidur yang tidak mencukupi dikatakan boleh mencetuskan perubahan terhadap hormon ghrelin dan leptin di dalam badan.

Ghrelin ialah sejenis hormon yang dirembeskan di dalam perut dan ia bertindak di hipothalamus bagi merangsang selera.

Ghrelin dirembeskan sejurus sebelum makan dan berkurang selepas makan. Manakala, leptin akan bertindak ke atas hipothalamus untuk menghentikan rasa lapar dan meningkatkan penggunaan tenaga.

Hal ini membuatkan mereka yang sering mengantuk akan senang berasa lapar dan menggunakan tenaga yang lebih jika hendak dibandingkan dengan mereka yang cukup rehat.

Tidak mengejutkan, perkara ini juga turut menimpa orang yang lebih muda. Kanak-kanak yang tidak cukup tidur akan lebih terdedah kepada obesiti.

Sekarang anda sudah tahu tips kurus yang mudah, tidak memenatkan dan tidak menyeksakan perut!

5 Cara Nak Dapatkan Tidur Nyenyak

1. Nak kurus perlu tidur yang cukup, jadi awasi pengambilan kafein setiap hari
Tabiat pengambilan kafein dalam rutin harian boleh mengganggu tidur anda.

Kurangkan dan jika tiada keperluan jangan ambil minuman berkafein sekiranya anda mahukan masa tidur yang lebih baik.

Kafein bukan terdapat di dalam air kopi semata-mata, air berkarbonat serta coklat turut mengandungi kafein.

Oleh itu, hindari daripada pengambilan makanan dan minuman ini terutamanya pada waktu malam.

2. Letak phone dan laptop jauh dari katil!

Penggunaan peranti seperti phone dan laptop sebelum tidur boleh mengganggu fokus anda untuk beristirehat.

Cuba elakkan menggunakan telefon pada waktu anda hendak tidur seperti bermain media sosial atau game kerana ini akan melengahkan lagi masa tidur anda.

Sebaiknya-baiknya, apabila hampir nak dekat masa tidur, silent phone dan letakkan di tempat yang susah untuk anda capai.

3. Lakukan aktiviti yang boleh membuatkan anda relaks

Lakukan aktiviti yang anda gemari sebelum tidur seperti mendengar muzik, membaca buku, melakukan yoga atau apa sahaja.

Anda pasti akan berasa lebih baik dan tenang untuk tidur kerana badan sudah bersedia untuk berehat.

4. Tetapkan dan ikut jadual tidur

Jika anda ingin bangun awal dengan mudah, cuba train diri anda untuk tidur dan bangun pada masa yang sama untuk suatu tempoh masa.

Elakkan diri daripada melakukan perkara yang boleh mengganggu corak tidur anda seperti tidur pada waktu petang.

5. Persekitaran yang kondusif dan selesa rangsang mood tidur

Pastikan bilik tidur anda mampu menjadi tempat rehat yang selesa. Bilik yang berselerak ataupun berbau semestinya akan kacau mood anda untuk tidur.

Anda boleh memasang lilin wangi dengan memilih bau-bauan kegemaran anda untuk mengharumkan bilik dan menaikkan mood tidur anda.

Kajian yang dinyatakan menunjukkan betapa pentingnya tidur terutamanya dalam penjagaan berat badan.

Buat mereka yang sedang struggle untuk turun berat badan selama ini, sekarang anda sudah tahu tips kurus dengan mudah sekali!

Selain memastikan diri anda mendapat tidur yang mencukupi dan berkualiti, pastikan juga anda pantau pengambilan makanan serta tidak lupa untuk bersenam.


Mudah Aje Suami Nak Jemput Rezeki Melimpah Ruah. 6 Petua Ni Kena Tahu, Salah Satunya Jika Isteri Buatkan Makanan, Segera Dijamah.

Berbuat baik kepada pasangan tentunya mendatangkan kebaikkan terutama hal rezeki.

Sudah kita maklum, untuk meraih rezeki bukan sahaja memberi sedekah tetapi berbuat baik kepada isteri.

Sebagaimana perkongsian ini.

IKUTI PERKONGSIAN INI

Semasa dengar kuliah Maghrib beberapa hari lepas, Ustaz tersebut berpesan kepada kami semua, Wahai suami-suami, kalau nak murah rezeki, buat ini:

1. Jika isteri dah siapkan minuman, makanan, hidang dah atas meja, kemudian beliau menjemput kita makan, kita pula sibuk dengan
telefon, sibuk hal lain lagi, lalu biarkan ia sejuk, maka lambatlah rezeki masuk.

2. Jika pulang sahaja ke rumah, tiba-tiba anak-anak menerpa, cakap ayah nak itu ayah nak ini, pergi duduk. Cakap seorang demi seorang,
cium dahi mereka walau kita tak mampu nak lunaskan setiap satunya, tak boleh marah, tak boleh herdik.
Sabar dan santun dengan anak-anak akan memurahkan rezeki seisi rumah. Allah suka orang yang sabar dengan si kecil yang tidak ada dosa.

3. Bangun pagi, jika tidak kejutkan pasangan, kita sahaja yang bersiap dan biarkan isteri masih berdengkur, juga boleh mengurangkan
rezeki rumah tangga. Mulalah sana tak cukup, sini rasa nak marah dan sebagainya.

Waktu pagi adalah masa terbaik untuk sama-sama bangkit dan bersyukur kerana masih hidup. Saling kejut dan minta bangun, adalah
perbuatan baik menjemput rezeki masuk.

4. Banyak-banyak bergurau dari marah. Tengok balik dalam rumah tangga semua. Banyak jenaka atau banyak sedih. Jika banyaknya
ketawa, senyum dah gembira, itu tanda rezeki mahu masuk ke dalam rumah kita.

Namun jika orang di dalam rumah itu sering marah, sering tak suka itu ini, sering hatinya tak bahagia, mana ada makhluk mahu bertandang, termasuklah rezeki.
Begitulah.

5. Usaha untuk beri wang belanja kepada isteri walau gaji kita masih kecil. Mula dengan RM10, RM50, letak dalam purse mereka. Biarkan ia berputik seperti cinta yang dulunya kecil hari ini sudah beranak.

6. Zaman ini memang era orang perempuan gajinya lebih besar, namun usaha memberi nafkah itu adalah pintu kepada banyaknya lorong rezeki.

Lagi petua nak dilimpahkan rezeki, jika suami berikan HIBAH / hadiah buat isteri. Lagi berjela-jela doa isteri dan anak-anak untuk keberkatan hidup dan rezeki suami dan bapanya Tak percaya, cuba buat.

Kredit: Khairul Hakimin Muhammad


“Pilih Real Food Tu Bagus Tapi Jangan Obses”. Wanita Ini Kongsi Sebabnya Hingga Dapat Perhatian Warganet.

Siapa yang tidak bimbang jika anak asyik makan junk funk kan. Tapi jangan pula sehingga obses sehingga menyebabkan ada yang cuak atau berkecil hati dengan kita.

Memang tindakan kita betul agar anak dijauhi sebarang bahan kimia seperti bahan pengawet yang boleh menjejaskan kesihatan untuk jangka masa panjang.

Malah kita dengan bangganya membeli ikan dan buah-buahan segar dikatakan real food. Tapi adakah kita yakin, adakah buat itu betul-betul real food tanpa bahan pengawet agar memastikan ikan-ikan itu segar sepanjang masa.

Persoalan ini diketengahan oleh seorang wanita yang juga bergelar ibu. Sungguh deep perkongsiannya.

JANGAN OBSES SANGAT PADA REAL FOOD INI SEBABNYA.

Lebih 10 tahun dulu saya ada seorang kawan yg sangat obses dengan real food. Dia takkan beli makanan yg digelar process food. Kfc pun dia geli geleman. Sehinggalah dia berkahwin dan ada anak, dia akan mengamuk bila org bagi anak dia makanan instant. Sampai satu tahap dia marah mak mertua sbb bg anak dia minum teh. Masa tu anak dia 1 year ++. End up, dia bercerai dgn suami. Terlalu obses dan cerewet adalah salah satu puncanya.

Walaupun memilih real food tu bagus, tp please lah jgn obses. Sampaikan anak termakan pemberian org pun dah masam mencuka, campak depan2 masuk longkang. Ramai org susah yg anak2nya membesar dgn teh dan sirap, alhamdulillah sihat walafiat.

AMBIL MAKANAN REAL FOOD SECARA SEDERHANA

And I’ll tell you the truth, the real food also can be harmful. For example, ramai yg fikir minum byk air elok sangat2. Tp terlalu byk minum air putih boleh menurunkan kadar natrium dan sebabkan hyponatremia, sawan, sakit buah pinggang, meningkatkan isipadu darah, membebankan jantung dan buah pinggang dan boleh sebabkan pelbagai penyakit lain. Sama juga dengan pengambilan buah dan sayur yg tak terkawal juga boleh sebabkan pelbagai penyakit akibat excessive of fructose, vitamin C, D, K dan E.

Menjauhkan anak2 dari junk food dan beri mereka makan real food bukanlah benda pelik. Semua parents wajib ada usaha tu, tapi jangan sampai terlalu obses sehingga memandang rendah parents lain. Kita belum tahu siapa yg bakal diuji dengan anak2 yg sakit. Kadangkala, anak kampung yg bermandi hujan, makan megi, minum teh dan kopi lebih kebal melawan penyakit berbanding anak kita yg sangat terkawal pemakanannya.

Last but not least, kalau betul2 inginkan real food yg sihat, stop beli seafood di pasaraya. Cari stock ikan, udang, sotong yg segar dan bebas pengawet dari bot balik hari. Pengawet pada makanan laut yg dihidang tiap hari utk anak2 tu jauh lebih bahaya dari jajan cikedis.

PILIH REAL SEA FOOD JUGA!

Bubur nasi + ikan tenggiri bunyinya sihat, tp jangan hidangkan anak bubur tenggiri ber-formalin pulak. Remember, real food means the real seafoods!


Keliru Dengan Status Anak Tak Sah Taraf? Peguam Syarie Bagi Jawapan Lengkap Beserta Dalil!

Hal hukum hakam agama ni jangan dibuat main! Kalau ada sebarang pertanyaan atau sangsi, sebaiknya rujuk pada pakar. Kan?

Baru-baru ini tular tentang isu anak tidak sah taraf yang dipetik dari drama yang hangat diperkatakan sekarang ini iaitu Suami Lelaki Pendosa. Tertarik dengan isu yang dibangkitkan ini, Peguam Syarie, Khairul Fahmi Ramli, yang aktif dalam perkongsian berkaitan hal ehwal kekeluargaan Islam dan pengurusan Harta Orang Islam memberi penerangan penuh dalam perkongsian di laman Facebook miliknya. Jom kita tambah ilmu baca dengan teliti tentang isu ini.

Tak boleh cakap Anak Tak Sah Taraf kalau isteri zina dengan lelaki lain

Siapa ada menonton drama Suamiku Lelaki Pendosa? Lepas drama tu trending, saya pun cuba la nak ikut juga. Daripada jam 10 malam sampai 4 pagi saya tonton di Disney Hotstar. Mujur ada lepas cari merata laman web.

Saya tak nak ulas tentang isu suami ada nafsu songsang. Sebelum ni pun saya dah pernah kongsi.

Tapi, saya tertarik dengan satu isu berkaitan dengan watak Cahaya Malaika yang dikatakan Anak Tak Sah Taraf disebabkan ibunya pernah terlanjur dengan bos di tempat kerja.

Then, yang membuatkan isu ini menarik saya untuk ulas adalah berkaitan dengan pernikahan dua akad. Satu diakadnikah dengan menggunakan Cahaya Malaika bt Abdullah secara wali hakim.

Yang keduanya, akad nikah kononnya olok-olok menggunakan ayah kandung, Firdaus, watak Fauzi Nawawi dengan nama Cahaya Malaika bt Firdaus.

Apa status Cahaya Malaika sebenarnya?

Anak tak sah taraf dari sudut undang-undang dan Hukum Syarak adalah anak yang lahir kurang daripada 6 bulan Qamariah selepas perkahwinan atau dalam masa 4 tahun Qamariah selepas perkahwinannya dibubarkan disebabkan kematian lelaki atau perceraian serta tidak berkahwin semula.

Kalau ikut cerita ini, Cahaya Malaika dilahirkan dalam perkahwinan Firdaus dan isterinya. Cuma, selepas dilahirkan, ada tanda-tanda yang anak tersebut tidak serupa sifat fizikalnya dengan bapanya.

Kemudian dikuatkan lagi dengan semakan DNA yang menunjukkan tidak ada darah/genetik Firdaus. Meskipun, isterinya mengakui yang dia ada terlanjur dengan lelaki lain, namun mereka tidak bercerai kerana demi melindungi maruah keluarga serta maruah anak tersebut.

Apa dalil Cahaya adalah Anak Sah Taraf?

Walaupun diketahui yang isteri Firdaus itu telah terlanjur dan anak itu mungkin benih lelaki lain, namun kita tidak boleh katakan itu anak orang lain. Meskipun DNA membuktikan yang mungkin tidak ada genetik si suami, anak tersebut masih boleh dinasabkan kepada lelaki yang dianggap sah sebagai suami.

Keputusan analisa DNA walaupun lebih saintifik dan moden, ia tidak boleh digunakan untuk MENAFIKAN NASAB. Tetapi, kalau nak digunakan sebagai bukti MEMBUKTIKAN NASAB ia dibenarkan.

Ini kerana hukum Syarak telah menetapkan cara khusus untuk menafikan nasab iaitu melalui kaedah Li’an. Penafian nasab bermakna suatu tuduhan (qazaf) isteri berzina dengan lelaki lain. Ini berpandukan kepada Firman Allah swt di dalam Surah An-Nur ayat 6 hingga 9 yang bermaksud:

“Dan orang-orang yang menuduh isteri-isterinya berzina dan tiada mempunyai saksi lain selain dirinya, maka kesaksian seseorang itu (dapat diterima) dengan empat kali bersumpah dengan Nama Allah bahawa ia dari orang-orang yang benar. Dan (sumpah) yang kelima ialah bahawa kutukan Allah akan ditimpa keatasnya jika ia dari kalangan orang-orang yang berdusta. Dan isteri pula terhindar dari hukuman (had) jika ia bersaksi (bersumpah) sebanyak 4 kali dengan nama Allah bahawa suaminya dari kalangan orang-orang yang berdusta. Dan sumpah yang kelima ialah bahawa kemurkaan Allah akan ditimpakan kepadanya jika suaminya termasuk orang-orang yang benar.”

Perkara ini juga dikembangkan oleh Imam Khatib al-Syarbini dalam Mughni Muhtaj, jilid 3, hlm 373-374

“Seseorang suami berhak qazaf isterinya yang diketahuinya berzina atau dengan jalan zan yang diperkuatkan seperti tersebarnya cerita perzinaannya dengan sifulan berserta dengan Qarinah seperti dia melihat isteri dan lelaki itu berkhalwat. Sekiranya isterinya melahirkan anak dan ia meyakini bukan anaknya, maka wajib ia menafikan. (sambungan panjang lagi)

Apa undang-undang yang dirujuk?

Ini juga bertepatan dengan Seksyen 111 Enakmen Keluarga Islam Kedah 2008 yang menyatakan “Jika seorang perempuan berkahwin dengan seorang lelaki melahirkan anak lebih daripada enam bulan qamariah dari tarikh perkahwinannya itu atau dalam masa empat tahun qamariah selepas perkahwinannya itu dibubarkan sama ada oleh sebab kematian atau oleh sebab perceraian, dan perempuan itu tidak berkahwin semula, maka lelaki itu hendaklah disifatkan sebagai bapa anak itu, tetapi lelaki itu boleh, dengan cara li’an atau kutukan, menafikan anak itu sebagai anaknya dihadapan Mahkamah.

Kes berkaitan dengan penafian nasab ini ada dilaporkan di dalam Jurnal Hukum Jilid 40 Bhg 2 dari halaman 238-250 (Nama kes dirahsiakan daripada penulisan ini demi menjaga maruah Perayu dan Responden). Siapa yang berminat boleh akses bahan bacaan tersebut kerana ia adalah dokumen rujukan awam.

Apa kesan Li’an?

Sumpah lian bermula dengan tuduhan zina (qazaf) oleh suami tersebut, dan jika suami tak mampu bawa 4 orang saksi lelaki, maka selepas itu barulah masuk kepada proses Sumpah Lian.

Ia adalah salah satu jenis perceraian dalam Hukum Syarak. Namun, kesan cerai lian lebih berat daripada kesan cerai lain. Ia akan menjadi Talak Bain Kubra. Mereka akan menjadi haram selamanya untuk berkahwin semula meskipun isteri telah berkahwin dengan lelaki lain selepas cerai.

Siapa wali perkahwinan Cahaya Malaika sepatutnya?

Memandangkan Firdaus tu dah tahu, tapi dia tidak pun bercerai apatah lagi menafikan nasab secara Cerai Li’an terhadap isterinya, maka sepatutnya dia masih wajib menjadi wali kepada perkahwinan Cahaya Malaika. Bukan secara Wali Hakim.

Pelik juga kalau tiba-tiba ada wali hakim yang approve. Bila masa pula Mahkamah Syariah boleh luluskan Wali Hakim dalam isu sebegini.
Mujur buat akad kali kedua. Sepatutnya, tak boleh ubah nama binti anak tu kepada Abdullah ikut sedap saja. Nanti jadi orang lain pulak.

Kesimpulan,

Dalam isu sebegini, sepatutnya kena ada pengkajian yang lebih mendalam sebelum dibawa kepada orang awam. Bukan apa, bimbang orang awam jadikan drama sebagai panduan.

Ingat yer, nak menafikan Nasab keturunan, bukan dengan cara pembuktian DNA. Nak menafikan itu bukan nasab kita, ia mesti dilakukan dengan Sumpah Li’an. Jika tidak, anak tersebut tetap sah dinasabkan kepada suami yang sah, walaupun bukan benih lelaki tersebut.

Drama yang complicated dan luar biasa ni bagus, cuma dapatkan nasihat terlebih dahulu jika ia melibatkan hukum dan undang-undang.

Saya mohon agar perkongsian saya ini dipanjangkan kepada rakan-rakan anda yang lain. Semoga memberi manfaat.

Khairul Fahmi Ramli, penulis adalah Peguam Syarie yang aktif dalam perkongsian berkaitan hal ehwal kekeluargaan Islam dan pengurusan Harta Orang Islam.

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


“Denyut Jantung?”- Stress Lagu Viral Salah Hukum Tatabahasa, Cikgu Ni Betulkan Dengan Fakta!

Lagu Casablanca nyanyian Nuha Bahrin dan Naufal Azrin, boleh dikatakan begitu mendapat penerimaan baik daripada pendengar. Ramai yang menggemarinya.

Namun sebalik tularnya lagi itu, seorang guru yang dikenali sebagai Zack Kirana menegur kesalahan perkataan yang digunakan oleh penulis lirik dalam lagu tersebut.

Cikgu Stress sebab cikgu suka lagu ni…..tapi imaginasi merosakkan segalanya.

Menurut cikgu Zack, untuk jantung perkataan yang seharusnya digunakan adalah ‘degup’ bukannya denyut. Tambah cikgu Zack lagi, dia mengaku bahawa penulisan kreatif ada sedikit kebebasan untuk melakukan ralat dalam tatabahasa.

Akan tetapi, netizen perlu tahu yang langgar itu hukum tatabahasa yang tidak boleh dibayangkan. Sebagai contoh, kata sendi nama ‘di’. Ada lirik lagu yang tulis di hari raya. Sepatutnya kena tulis pada hari raya.

Sebab ‘di’ kita tak dapat bayangkan, jadi tak ada masalah. Contoh lain, sepatutnya mencintai tapi ada yang buat jadi menyintai.

Tapi kalau yang melibatkan kata nama dan juga kata kerja, perkara yang boleh kita bayangkan kalau kita salah pilih perkataan itu dia akan bagi bayangan yang berbeza kepada jalan cerita lagu tersebut.

Saya tak boleh bayangkan jantung dia berdenyut macam mana.

Di ruangan komen, rata-rata netizen terhibur melihat video yang dikongsikan cikgu Zack. Bahkan ramai juga mengucapkan terima kasih kerana cikgu Zack telah berkongsi ilmu dan boleh diguna pakai oleh semua lapisan masyarakat.

“Denyutan nadi degupan jantung”

“Fuh explanation A+ 😂”

“Alhamdulillah ada yg betol kan.Ingat aku sorang je rasa denyut tu x kene😂😂😂”

“setuju dgn ni cikgu🥺”


“Suami Saya Tidur Berdengkur, Satu Rumah Boleh Dengar.” Doktor Ini Jelaskan Sebabnya

_____________________________________________________________________

“Suami saya tidur doktor, berdengkur satu rumah boleh dengar. Apa masalahnya, doc?”

Kenapa kita tidur berdengkur?

Cuba lihat perkara ini

1. Terlalu penat letih

Tisu dan otot yang lemah akibat keletihan di bahagian dalam mulut dan belakang tekak akan mengakibatkan pesakit mudah mengalami berdengkur. Anda, saya dan kita semua boleh menghadapi masalah ini

2. Berat badan berlebihan

Pengumpulan lemak akibat berat badan berlebihan di sekitar salur pernafasan mengakibatkan masalah berdengkur. Turunkan berat badan ke tahap ideal!

3. Masalah hidung

Nasal polyp salah satu puncanya. Buat pemeriksaan doktor jika anda ada masalah pada hidung.

4. Masalah tekak

Ramai ada masalah tonsil yang besar, tapi mereka tak sedar. Selain boleh menyebabkan serangan berulang kali, pesakit turut boleh mengalami masalah berdengkur.

5. Lain-lain

Ini termasuk ubat tidur, meningkat usia, merokok, alkohol, saiz anak tekak dan lidah yang besar dan berbagai-bagai lagi.

Periksa doktor jika anda ada masalah ini.

Sila kongsi maklumat ini jika anda rasa ia bermanfaat.


Buat Sendiri Keropok Lekor Di Rumah. Wanita Ini Kongsi Resipi Jadi Lembut Dan Tak Liat.

Salah satu kudapan minum petang yang disukai ramai adalah keropok lekor atau keropok batang. Ia memang popular di Terengganu. Keropok ini diperbuat daripada isi ikan laut yang segar. Kandungan isi ikan akan membuatkan makanan ini lebih sedap.

Selain beli di kedai terutama di gerai-gerai di Terengganu, kita boleh buat sendiri di rumah. Mudah aje.

Ikuti perkongsian ini.

Langkah demi langkah rujuk gambar


5 Cara Lain Gunakan Deodoran Yang Anda Tak Pernah Tahu, Menarik!

Rupanya deodoran yang selalu kita gunakan untuk bahagian bawah lengan atau ketiak ini banyak fungsinya. Mungkin ramai yang merasakan produk ini hanya khusus dibuat untuk memastikan bawah lengan kita sentiasa kering sahaja bukan? Sebenarnya ia berfungsi lebih dari itu. Menarik!

Sifatnya yang lembap seperti jel ini berfungsi untuk mengatasi beberapa masalah lain juga. Malah ia turut memelihara kelembapan semula jadi pada kulit dan beberapa kawasan lain juga. Sila cuba!

1. Atasi Minyak Berlebihan Pada Wajah
Menurut laman web purewow.com, kandungan bahan dalam deodoran dapat mengatasi masalah minyak berlebihan pada kulit. Katakan anda mempunyai masalah kulit wajah berminyak, anda boleh oleskan sedikit deodoran pada zon T atau sekitar bahagian yang bermasalah.

2. Mengurangkan Masalah Melecet
Dek kerana seluar yang dipakai terutamanya jika dari material yang kasar seperti jeans, bahagian paha akan lebih mudah melecet. Apatah lagi jika seseorang itu mempunyai badan yang sedikit gempal, bahagian paha akan bergesel dan menyebabkan lecetan. Sapukan sedikit deodoran pada bahagian itu dan lecetan akan pulih dan dapat dikurangkan.

3. Mencegah Kulit Melepuh
Ini biasanya terjadi bila kita pakai kasut baru. Mulalah kaki melepuh atau ada bahagian tertentu yang melecet. Untuk mengatasi masalah ini, anda boleh oleskan sedikit deodoran pada bahagian yang bermasalah. Mungkin oles sedikit pada belakang kaki atau hadapannya. Kemudian, sarunglah kasut baru anda dengan penuh yakin!

4. Atasi Rasa Gatal Gigitan Serangga
Mungkin kedengarannya agak pelik, namun deodoran mampu menghilangkan rasa gatal yang ditinggalkan akibat digigit nyamuk atau serangga. Oleskan deodoran pada kaki yang terasa gatal selama beberapa kali dalam sehari, rasa gatal itu akan hilang dengan sendirinya.

5. Pintu yang Berbunyi
Pintu kita adakalanya berbunyi apabila ditolak. Mungkin kerana engselnya sudah lama, berkarat atau terlalu ketat. Jika tiada sebarang cecair yang menghilangkan karat, ambil sahaja deodoran lama anda dan letakkan pada engsel pintu ini. Bunyi-bunyian kurang enak pasti tiada!

Selamat mencuba!


Pastikan Pisau Sentiasa Tajam & Lebih Mudah Memotong, Tak Rugi Ikut 5 Langkah Ini!

Bila melangkah ke dapur, pisau antara peralatan dapur yang teramatlah penting. Pisau yang tumpul atau sudah tidak elok lagi untuk digunakan boleh buat hati jadi berang ketika hendak memasak.

Apatah ketika pulang daripada kerja dan ini akan menambah sakit hati ketika hendak memasak. Bagaimana memastikan pisau sentiasa tajam dan terjaga dengan cantik walaupun telah lama digunakan. Ada caranya. Cuba petua ini.

Asah Selalu

Pisau yang tajam haruslah diasah permukaannya lebih kerap. Jangan malas kerana inilah cara untuk memudahkan proses memasak anda dengan lebih pantas. Biasakan diri untuk mengasahnya setiap kali hendak digunakan. Biarkan sentiasa tajam.

Pilih Pengasah Sesuai

Ada juga pengasah yang tidak kena dengan jenis pisau yang anda gunakan. Namun ada juga yang lebih senang mengasah pisau menggunakan lesung batu yang digunakan untuk menumbuk sambal.

Tidak salah, namun kenalah bijak menggunakannya agar kena pada semua mata pisau. Jika tidak, beli sahaja pengasah jenis bulat dan panjang, khusus untuk mengasah.

Simpan Tempat Kering

Setiap kali selepas menggunakannya, pastikan pisau diletakkan di tempat yang kering seperti di dalam laci atau sebagainya.

Selain lebih selamat, ini juga dapat menjaga mata pisau lebih lama. Malah ulu pisau jenis kayu juga tidak mudah reput kerana disimpan di tempat yang kering dan terjaga.

Jaga Dengan Teratur

Selepas digunakan pastikan pisau dibersihkan kotorannya dan dilap dengan kain yang bersih. Ini penting bagi memastikan tiada sebarang kotoran seperti getah yang terlekat di mata pisau, yang pastinya akan membuatkan mata pisau tumpul.

Gunakan Minyak

Jika perlu, ketika membersih atau selepas mengasah mata pisau, sapukanlah sedikit minyak dipermukaannya dan simpanlah kemas di dalam laci. Ini bagi memastikan mata pisau sentiasa tajam dan licin. Harus cuba!


Cara Paling Mudah Hilangkan Dakwat Undi

Cara Paling Mudah Hilangkan Dakwat Undi

Esok selepas mengundi boleh guna cara ni untuk menghilangkan dakwat di jari.

Jangan risau sebelum masuk kerja, jari dah kembali bersih.

TIP CARA HILANGKAN DAKWAT UNDI

1. Sediakan mangkuk, tuang cecair peluntur. Sukatan agak-agak cukup untuk satu jari yang hitam.

2. Kemudian gosok hingga warna hitam hilang. Cara ni 90 peratus dakwat hitam itu akan hilang.

Ada juga petua tambah sekali beberapa hirisan limau purut dalam cecair ini. Cara ini kesan dakwat hitam lebih cepat tanggal, seminit dah hilang.

3. Kemudian cuci bersih jari tadi boleh guna sabun mandi & lap kering. Boleh letak losen tangan atau badan untuk elakkan kulit jadi kering.

Selamat mencuba!


Nampak Anak Lelaki Jenis Tak Kisah Tapi Sebenarnya Sorok 7 Perasaan Yang Ibu Ayah Tak Tahu.

Nak didik anak nampak aje mudah tetapi jika salah pendekatan boleh beri kesan kepada personaliti anak itu.

Sebagaimana perkongsian Taufiq  Razif begitu inspirasi dalam mengetahui emosi anak lelaki. Moga jadi panduan buat kita semua.

Anak lelaki kita sembunyikan 7 perkara ni.

1. Dia nak sangat jadi macam ayahnya lagi lagi jika dia nampak kredibiliti ayahnya jika si ayah tu jenis bertanggungjawab dan ada prinsip hidup yang tegas

2. Dia nak sangat ada pasangan seperti ibunya lagi lagi jika ibunya jenis yang penyayang dan pandai buatkan jiwa dia rasa terpenuhi

3. Dia nak sangat jadi pemberani sebab secara fitrahnya anak lelaki adalah ‘Qawwam’ iaitu pelindung dan penaung lebih lebih lagi pada adik beradik perempuannya sendiri

4. Dia nak sangat ada mentor yang dia boleh ikuti kerana suatu hari nanti dia tahu dia akan berjuang untuk hidupnya sendiri dan mentor tersebut boleh menjadi tempat rujuk dan sebagai sumber inspirasi

5. Dia nak sangat ada keyakinan diri yang tinggi kerana suatu hari nanti dia perlu galas tanggungjawab yang besar sebagai kepala keluarga dan rumahtangga

6. Dia nak sangat banggakan ibubapa terutama ayahnya dan antara perkataan yang dia paling inginkan keluar daripada mulut ayahnya sendiri adalah ” Ayah bangga dengan kamu nak “

7. Dia nak sangat tidak dibanding bandingkan dirinya dengan anak yang lain kerana ia boleh menjejaskan harga diri dan membuatkannya menjadi inferior di hadapan adik beradiknya yang lain

I might not perfect but when i look at my son i know that i got something in my life that perfectly right.

Sumber:Taufiq  Razif


Mulut Jangan Dok ‘Ratib’ Tak Ada Duit Depan Mak, Takut Bertukar Jadi Doa!

Anak-anak mana yang tak nak berjasa kepada ibu ayah kan? Hulurkan duit setiap bulan sebagai tanda membalas jasa mereka menjaga dan membesarkan kita sedari kecil lagi.

Namun… Dalam hidup kita mesti akan ada satu saat di mana kewangan kita tak mencukupi untuk diberikan kepada mereka. Waktu tu rasa bersalah sangat! Nak tak nak, kena lah jujur supaya mereka pun tidak tertanya-tanya.

Tetapi… Tahu tak, tak semua benda kita perlu jujur tau! Lebih-lebih lagi bila berkenaan dengan susah hati seorang ibu ni. Mana taknya, bila mak susah hati, sentiasa terfikir-fikir hingga bawa kepada lisan. Tak ke kata-kata itu tadi boleh menjadi doa? Seperti yang dikongsikan oleh seorang pengguna Facebook Pak Cik Bakar Baharom. Jom ikuti perkongsiannya.

Tips murah rezeki

Dengan mak ayah, jangan kita lokek, jangan kedekut. Bukan maksud kat sini kita bagi lebih dari kemampuan. Tapi jangan sekali kali cakap kat mak ayah yg kita “ x ada duit”.Walau hakikatnya kita je yg tau struggle kita, but dont ever say it to your mom especially.

Tau sbb apa.?

Mak ni manusia keramat yg secara azali syg dan kesian kan anak dia. Contoh la kan, ko ckp cmni..

“Mak sorry tak dapat bagi duit kat mak..saya sesakkk..saya takde duit mak..x cukup duit”
Dan mak akan ckp apa.?

“Tak pe.. mak paham..”

Dan kau tau apa yg berlaku lepas tu.? Mak akan amplify kan “xde duit” kau tu setiap masa
Seperti..

“Kesian kat abg kau tu.. dia SUSAH ..dia TAK ADA duit..dia SESAK..dia MISKIN..”

Mak dok ulang la benda tu sbb betul2 kesian kat kau. Dan melalui pemerhatian dan pengalaman. Sungguh eh jadi miskin hidup kau. Mungkin sbb mak amplify ayat tu dan indirectly jadi doa.

Korang kena ingat, bukan amount yg penting utk mak ayah kita ni. Sbb sedar x kita sbnrnye dorang yg bela kita dari kita kecik sampai kita tua.? Makanya tanpa duit kau pun mak ayah kita lebih dulu boleh manage hidup dorang. Xdenye sbb kau x bg duit dorang mati tercekik.

Bagi duit tanda ingatan… Mdno ingat pesan mak

“Orang pemurah ni, gaji dia rm10, 0.50sen dia bg kat org..”

“Tapi kalau org kedekut, gaji dia 20,000 pun akan kata x cukup”

Mdno, pegang kata kata tu dan sentiasa berprinsip. Bukan amount yg paling penting, yg penting ingatan. Walaupun dari gaji ku 3.50 sejam mdno dah bagi duit kat mak, duit elaun biasiswa waktu belajar pun bagi sikit kat mak rm50. Penah je x cukup duit tapi beli barang makan + rm30. Tapi never mdno sebut yg mdno xde duit depan mak ye. Never.

Mdno sentiasa pura pura ada duit. Sentiasa ckp ala ala poyo

“Ala x pe mak, do ada banyak lagi duit 😂”

“Ala jgn risau la mak, duit gaji tahun lepas x abis lagi..” ( padahal…time tu credit kad 5 keping dok guna 😂)

Akibatnya.. Mantra mak mdno kat famili kitorang apa tau

“Adik xpaaa..adik banyak duit..”

“Adik x paaa adik kayaaa”

Walaupun time tu gaji ku 3.50 sejam pun tetap la meniti di bibir mak ani yg aku ni kaya 😂😂😂

So korang, pandai pandai la, mmg adakalanya kita short sikit nak bagi kat mak ayah. Tapi jgn di sebut depan dia “mak,saya x ada duit”. Instead, cakap laa

“Nah mak, bulan ni, bagi banyak ni dulu eh, nanti orang bagi lagi , doa la byk rezeki lebih”

Takpun, belikan la beras sekampit telur 1 tray.. Dari asikkk dok ratib mak org miskin org sesak org xdak duit mak org tak cukup duit. Mulut mak masin tau x.

Sekian tips dari madno yg sentiasa belagak kaya depan mak ani. Walaaaupun.. 😂😂

P/s : korang tengok? setiap kali mdno bg duit,setiap kali tu mak mdno doa allah ganti 10x ganda .mungkin i akan jadi jutawan bila i umoq 40 esok. Hahaha


Hampas Kelapa Lebihan Masak Rendang Jangan Dibuang.  Boleh Buat Scrub Untuk Cantik!

Umumnya,  hari raya ibu-ibu akan menyediakan pelbagai juadah istimewa dengan menggunakan santan sebagai bahan utamanya.  Manakala hampasnya kita akan buang begitu sahaja.

Dan,  tahukah ibu-ibu  hampas kelapa yang banyak itu boleh digunakan untuk kecantikan wajah?

Hampas kelapa jika dilumurkan pada bahagian kulit, ia mampu menjadikan kulit terasa lebih halus, lembab, cerah,  menanggalkan kulit mati, meredakan masalah kegatalan kulit dan menyelesaikan masalah jerawat dan jeragat.

Mungkin ada yang tidak percaya keberkesanan menggunakan hampas kelapa ini bagi yang belum pernah mencubanya.

Jadi ayuh kita semak beberapa perkongsian daripada rakan fb mengenai kesan yang mereka perolehi setelah mengamalkan petua kecantikan menggunakan hampas kelapa ini. Jom semak!

PERKONGSIAN 1:  Sarifa Redzuan II

Okay, resipi yang cikgu nak berkongsi ini boleh digunakan sebagai scrub untuk muka dan seluruh badan.

Bahan-bahannya :

7 sudu besar hampas kelapa
Sedikit kunyit hidup @ serbuk kunyit
2 sudu besar gula biasa atau gula perang
1 sudu besar garam halus
2 sudu tepung beras
Kisar kesemua bahan dengan pengisar kering.
Tara dah siap!

Cara guna :

PERKONGSIAN 2 : Nur Hafizah Sharudin

HAMPAS BUKAN SEBARANG HAMPAS

Memandangkan kerja akak ni dok jaga pokok kelapa, ni akak nak kongsi sikit petua orang dulu-dulu.( errrr…..petua orang-orang lama macam akak ni …hik hik hik…)

Korang pernah tengok tak hampas kelapa? Hampas nyor kata orang Perak.

Masa zaman akak kecik-kecik dulu, selepas je mak akak habis perah kelapa untuk keluarkan santannya, hampas kelapa tu akak simpan… ( kadang-kadang bila mood akak rajin, atau kena paksa, baru akak tolong perahkan…hik hik hik)

Apa guna hampas kelapa ni?
Haaaaaaaaa…..ni yang akak nak bagitahu ni. Bagi yang ada ternakan seperti ayam ke….itik ke….hampas ni akan diberi sebagai makanan tambahan. Bukan main laju je dema-dema membalun hampas kelapa yang masih segar itu.

TAPI….. akak pulak akan gunakan hampas kelapa ini sebagai scrub untuk badan….
Hhhaaaaaa…..Best woo! Cer cuba! Selepas basahkan badan, ambik hampas kelapa tadi, tenyeh satu badan. Selepas itu, bilas dengan air. Perrrggghhh! Korang mesti rasa kulit badan korang licin dan segar. Tak caya? Cuba dulu…..

Ya la kan….Akak ni orang kampung, so akak guna je apa-apa bahan yang ada kat keliling kampung.

PERKONGSIAN 3 : Suzilawani Sidik

HAMPAS KELAPA BUANG DAKI KEPALA BABY

Semalam Sue botakkan kepala baby Aus. Pastu ada daki air di ubun-ubun kepalanya. Pastu teringat tips yang kak ipar Sue bagitau guna hampas kelapa untuk buang daki.

Caranya:
Ambik segenggam hampas kelapa dan letakkan dalam kain tuala kecil. Ikatkan dan boleh gosok kepala baby secara lembut pada tempat yang berdaki tu. Sambil tu ramas sikit kelapa tu bagi ia keluar sedikit air. Dalam masa tak sampai 5 minit daki tersebut akan hilang.

So jimat kan. Guna barangan yang ada kat dapur aje. Tak payah guna produk bagai. Selamat mencuba mommys.


Selepas 55 Tahun, Anak Terkilan Ibu Ayah Pilih Berpisah Di Usia Emas, Undang Sebak

Dalam hidup ini, sebagai manusia yang punyai hati dan perasaan sudah pasti kita akan melalui rasa suka, duka, bahagia, dan derita.

Juga sebagai manusia sudah tentu kita inginkan bahagia hingga akhir hayat. Namun siapa sangka, kebahagian itu hanya seketika. Dan siapa kita untuk menidakkan takdir dalam hidup.

Perkongsian penuh emosi daripada Instagram pengacara dan personaliti TV, Ahmad Fedtri Yahya yang mendedahkan mendapat luahan hati seorang anak yang terkilan melihat ibu ayah memilih untuk berpisah di usia emas.

PERKONGSIAN EMOSI TAK SANGKA AYAH IBU BERPISAH

Menerusi perkongsian itu, anak tunggal berkenaan meluahkan rasa yang sangat sedih melihat perpisahan itu. Malah turut meminta pandangan adakah orang lain turut melalui situasi yang sama.

NETIZEN BERKONGSI PENGALAMAN, UNDANG SEBAK

Meninjau di ruangan komen, ada netizen meluahkan pengalaman yang sama apabila ibu ayah berpisah di usia emas.

Luahan itu, mengundang sebak dikalangan netizen. Ada yang mendoakan dan juga berpandangan perpisahan ada sebab tersendiri misalnya bertahan demi anak yang masih kecil lantaran tidak mahu ada hati yang terguris.

BERTAHAN DEMI ANAK


Kaum Hawa Tengah Berehat Pun Otak ‘Ligat’, Perbezaan Otak Lelaki & Perempuan Ketika Berehat

Kaum hawa memang terkenal dengan sifat multitasking berbanding lelaki. Otak mereka itu sentiasa ligat berfikir serentak dengan pergerakan. Ye la, waktu masak la nak jaga anak, fikir baju dalam mesin basuh tak sidai lagi, kiranya memang kena lah orang panggil super mom!

Tapi, sedar tak mak mak semua, bukan takat waktu sibuk je otak ligat fikir untuk buat itu ini, rupanya waktu berehat pun otak kita ni aktif juga tau!

Pernah hadapi situasi bila suami isteri duduk berehat tengok tv, si suami diam je menonton, tapi si isteri time tu la scroll cari barang online, tengok resipi itu ini, siap sempat panggil anak nak tanya itu ini. Sampai suami buka mulut, ‘nak tengok tv ke nak sembang?’ Opps!

Cuba tengok perbezaan gambar otak lelaki dan otak wanita semasa mereka sedang BEREHAT.

Otak laki ni kalau tengah rehat, memang dia rehat habis. Kalau otak perempuan, kalau tengah rehat pun dia akan aktif.

Sebab tu wanita ni kalau tengah stress atau tengah penat, mulut akan makin laju bercakap. Kadang makin dia penat makin dia banyak menyembang.

Laki pulak annoying. “Eh awak bukan kata nak rehat ke? ” terpinga pinga si isteri sebab memang itulah cara KEBANYAKAN WANITA berehat. Kebanyakan tau, bukan semua.

So jangan marah isteri kita kalau lepas dia dah urus anak anak atau baru habis mengemas dapur tu dia duduk sebelah kita, dia bukak handphone sambil scroll Shopee tapi mulutnya terkumat kamit cerita bab zaman silam, zaman lampau, isu semasa, cerita muda mudi, cerita jiran sebelah dan bermacam lagi cerita.

Sebagai lelaki dan suami mithali, buat buatlah dengar sekalipun tak masuk otak pun apa yang dia sembangkan. Bagilah walau anggukan kecil sekalipuan tanda kita menghargai luahan hati si dia. Sesungguhnya ianya akan sangat membantu si dia untuk berehat dan ‘release tension’ dia kerana mendengarkan perbualan dan luahan hati pasangan adalah sejenis Listening Therapy.

Taufiq Razif
Suami bertelinga besi dan waja


Bangun Tidur Terus Minum Air Kosong, Itu Rahsia Awet Muda. Dr Ni Share Fakta Sainsnya!

Melakukan rutin harian untuk mengekalkan kecantikan dan terlihat awet muda bagi seorang wanita bergelar ibu, tidak semestinya memerlukan bajet yang besar. Apatah lagi bila mengetahui cara ini yang mana begitu mudah untuk dilakukan malah dibuktikan oleh fakta sains.

Nak tahu apakah caranya itu?  Jom semak perkongsian daripada Dr. Zubaidi Hj Ahmad ini. Semoga memberi manfaat bersama untuk kekal cantik dan dalam masa yang sama tetap sihat.

AMALAN MINUM AIR SELEPAS BANGUN TIDUR

Saya pernah bertemu beberapa orang yg memberitahu saya bahawa amalan kesihatan yg mereka praktikkan kerana “diperturunkan” kepada mereka ialah minum segelas air sejuk selepas bangun pagi sebelum mulut dicuci. Mereka percaya ini menjadi salah satu sebab mereka sihat.

Baru – baru ini saya terbaca mengenai salah seorang janda Presiden Soekarno iaitu Hartini, yang terkenal sihat dn cantik sehingga usia tua beliau. Diungkapkan juga bahawa salah satu amalan sepanjang hayat beliau ialah minum air putih (air kosong ) selepas bangun pagi sebelum mencuci mulut.

Pandangan sains

Nampaknya memang amalan ini telah lama diamalkan oleh ramai orang dari berbagai bangsa dan budaya. Yang ingin saya sentuh di sini ialah aspek Sains amalan ini.

Apa khasiat air sejuk diminum di waktu pagi sebelum mulut dicuci ?

Untuk memahami khasiatnya, perlu diketahui bahawa di dalam badan kita ada suatu molekul yg tersangat penting untuk kesihatan, iaitu Nitric Oxide ( NO ). NO bertindak mengawal tekanan darah, sebagai neurotransmitter, anti-penuaan, anti-oxidant, anti-inflammatori dan banyak lagi peranan pentingnya.

Ada banyak cara Allah SWT yang Maha Pencipta, memberikan NO kepada kita,makhluknya. Salah satu cara ialah dengan ada bakteria – bakteria tertentu di dalam rongga mulut dan hidung kita yang menghasilkan NO secara semulajadi,terutamanya ketika kita tidur. NO yg terhasil itu terkumpul di dalam air liur yg terhasil semasa kita tidur itu,antaranya.

Rujuk: Jose Miguel Chatkin, MD; Wei Qian, MD; Patricia A. McClean, MSc; et al Noe Zamel, MD; James Haight, MD; Phillip Silkoff, MD. Nitric Oxide Accumulation in the Nonventilated Nasal Cavity. Arch Otolaryngol Head Neck Surg. 1999;125(6):682-685.

Maka apabila kita bangun dari tidur dan minum air sejuk, NO di dalam air liur kita itu dibawa ke dalam perut kita yg kosong dan diserap ke dalam peredaran darah kita. NO adalah sangat penting untuk kesihatan kita,kesihatan jantung terutamanya.

Dengan itu juga, adalah kurang bijak untuk mengamalkan berkumur dengan segala bentuk ubat pencuci mulut bagi orang yg tiada apa-apa penyakit mulut tetapi hanya untuk memberikan bau mulut yang menyegarkan. Ubat pencuci mulut dan segala mouthwash ini akan menghapuskan bakteria pembuat NO di dalam rongga mulut.

Kalau ada keperluan tertentu dan diarahkan oleh doktor, barulah sesuai digunakan ubat kumur pencuci mulut. Moga perkongsian ini dijadikan Allah bermanfaat.


100 Tahun Lagi Baru Boleh Pergi Haji Kalau Daftar Hari Ni, Mutawif Ni Kongsi Infonya!

Beruntungnya badan bila setelah sekian lama menunggu giliran panggilan haji daripada saat mula mendaftar, akhirnya ada rezeki menjadi tetamu Allah di bumi barakah pada tahun ini, syukur!

Pun begitu cuba bayangkan, andai hari ini baru mendaftar haji, itu bermakna anda perlu menunggu 100 tahun lagi. Hal ini dikongsikan oleh mutawif Shauqi Hasan.

100 tahun lagi baru boleh pergi Haji kalau daftar hari ni? Siapa nak pergi Haji wajib baca sampai habis

Kisahnya begini, semalam seorang sahabat saya pergi ke TH untuk daftar urusan haji anaknya. Bila dapat surat ‘booking’ rupanya anak dia kena beratur tunggu giliran naik haji lagi 115 tahun.

Betul ke sampai macam tu sekali?

Untuk pengetahuan semua kuota rasmi jemaah haji Malaysia bagi musim haji 1440H/2019M tahun ni sahaja adalah seramai 30,200 orang.

Jumlah pendaftaran haji yang tengah menunggu sahaja sudah mencecah lebih 2.9 juta orang sehingga 28 Feb 2018 lalu, sekaligus menjadikan tempoh menunggu giliran bagi pendaftaran baru meningkat kepada 106 tahun setahun yang lepas.

Kalau kita pergi Tabung Haji pagi ni, dah naik lagi. Sampai kena tunggu lagi 115 tahun. Bermakna jumlah pertambahan pendaftar haji hari ni dah lebih dari 3 juta orang hingga peningkatan tempoh menunggu bertambah lagi 9 tahun dalam tempoh setahun ini saja.

Harga bayaran kos tunai Haji terkini tahun 2019.

Untuk makluman dan sebagai persediaan diri, kos atau bayaran menunaikan haji pada tahun 2019M/1440 H adalah sebanyak RM 9980 seperti sebelumnya bagi setiap jemaah. Walaupun berlakunya kenaikan kos tunai haji, namun kos tetap dikekalkan seperti sebelumnya bagi setiap jemaah haji Malaysia.

Kos sebenar bayaran haji tahun 2019 bagi bakal haji yang menunaikan haji buat kali pertama dan pergi secara Muassasah adalah sebanyak RM 22,450. Namun itu, pihak TH tetap teruskan subsidi sebanyak RM 12,470 setiap seorang.

Pandangan saya, untuk kita menunaikan Haji dari segi kemampuan sebenarnya sudah mampu dari segi dana dan tabungan. Isu yang menyebabkan ramai ‘tergendala’ adalah isu kuota sahaja yang tengah ‘menggila’.

Kita semua kena pakat faham, berhubung kuota haji untuk 2019 adalah berdasarkan keputusan mesyuarat Pertubuhan Kerjasama Islam (OIC) pada 1978 di Amman, Jordan telah memutuskan bahawa Arab Saudi menetapkan kuota haji setiap negara hanyalah pada kadar 0.1 peratus. Sikit saja sebenarnya, bukan banyak mana pun.

Jumlah itu dikira berdasarkan penduduk sesebuah negara berasaskan perangkaan Prospek Populasi Dunia Pertubuhan Bangsa-bangsa Bersatu (PBB). Itulah peratus jumlah yang nak masuk ke Mekah setiap tahun musim haji dari seluruh dunia.

Nasihat saya, jangan runsing dulu. Buat dulu yang wajib satu persatu. Tartil orang kata. Mana yang dah mampu jalan dulu. Umrah tak perlukan kuota. Itu yang bagusnya.

Haji adalah satu kewajipan bagi yang mampu dan umrah juga jatuh hukum wajib bagi mereka yang dah cukup duit simpanan dan berkemampuan kalau sihat tubuh badan.

Kalau tengok kos Haji kali pertama RM9980 tu, lebih kurang sahaja dengan kos nak pergi umrah malah lebih murah. Pakej umrah kalau pergi dengan saya baru RM6990 bagi bulan Mac ni. Kalau pergi semasa musim sejuk harganya boleh pergi sekitar RM7490. Masih dalam kemampuan sebenarnya.

Kalau nak tunggu haji, kita yang dah tua bangka ni kalau belum daftar haji lagi, rasa-agaknya bila tahun pulak dijangka tu ya?

Gais, kalau duit dah cukup. Umur pun muda lagi. Tenaga masih ada jangan tunggu lama-lama, pergilah dulu buat umrah. Manfaat masa yang Allah berikan dengan nikmat yang dah dimudahkan. Pederas dulu buat dengan ilmu sampai kita jelas hakikat ibadah dan sains di sebalik ritual Haji.

Lagipun kita berpenat lelah bersabung nyawa siang malam cari duit, kumpul harta bagai tujuannya nak dijadikan modal untuk sucikan harta dan diri kita di sana juga. Nak pula kalau ada rezeki lebih bawa keluarga, anak-anak dan makbapak. Lagilah seronok.

Kalau rasa dah bersedia jangan segan-segan nak cari saya. Kita boleh pergi sekali, dalami sains di sebalik umrah baik ritual mahupun aktual. Belajar bersungguh-sungguh dan tanamkan impian untuk balik nanti kita mampu jadi insan yang lebih baik dengan kefahaman Kitab dan sunnah di dada.

Untuk anak-anak kita, itu rezeki mereka untuk tunaikan Haji. Tanggungjawab kita bantu mereka dengan daftar dahulu supaya memudahkan proses dan jalan untuk mereka menjadi tetamu Allah. Bagi kita sebagai ibubapa, carilah juga jalan untuk sampai ke sana sebelum 100 tahun mendatang.

Tak banyak mana pun jika kita berjimat dan menabung dari sekarang. Buat buku baru RM10, cukup duit dalam akaun RM1300 dah boleh daftar haji. Yang penting mula dari hari ini dan istiqomah menyimpan insha Allah dipermudahkan.

Semoga kita semua dijemput Allah menjadi tetamuNya satu hari nanti. Simpan azam dan doa banyak-banyak dengan usaha dan tawakkal untuk sampai ke Tanah Suci Mekah.


Agong Titah Solat Hajat Di Rumah. Jom Kita Dirikan Bersama Keluarga!

Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah menitahkan agar rakyat Malaysia mendirikan solat hajat bagi menolak koronavirus (Covid-19) yang sedang melanda negara.

Kerjasama semua

Menteri di Jabatan Perdana Menteri, Datuk Dr Zulkifli Mohamad Al-Bakri berkata, beliau mengharapkan kerjasama semua pihak untuk melaksanakan solat hajat itu di rumah dan tempat masing-masing dengan mematuhi arahan yang telah ditetapkan oleh kerajaan.

Solat Hajat tersebut boleh dilakukan pada waktu siang atau malam kecuali pada waktu-waktu yang diharamkan solat iaitu:

i. Sesudah solat Subuh hingga terbit matahari. (kecuali bagi mereka yang berada di Tanah Haram).

ii. Selepas terbit matahari hingga kadar 7 hasta pandangan mata. Kira-kira 3 darjah.

iii. Ketika matahari tegak di atas kepala kecuali pada hari Jumaat.

iv. Selepas solat Asar (kecuali di Tanah Haram).

v. Ketika matahari kemerahan di waktu senja hingga terbenam seluruh bulatannya. (kecuali di Tanah Haram)

Banyakkan zikir

• Begitu juga marilah kita membanyakkan istighfar, taubat, zikrullah dan amalan ketaatan serta munajat yang tak putus-putus kepada-Nya.

Sekian, terima kasih.

YB SENATOR DATUK DR. ZULKIFLI MOHAMAD AL-BAKRI
MENTERI DI JABATAN PERDANA MENTERI (HAL EHWAL AGAMA)
24 MAC 2020


Nak Berdiam Diri ‘Telan’ Je, Tapi Akhirnya Syamsul Yusof Terpaksa Jawab Hal ‘Block’ Puteri Sarah

Sedangkan lidah lagi tergigit, inikan pula suami isteri. Perkara biasalah dalam hubungan kita akan bergaduh manja, dan tiada sefahaman atas sesuatu perkara.

Begitulah lumrah dalam kehidupan rumahtangga. Umum seluruh rakyat Malaysia mengetahui konflik rumahtangga pengarah dan pelakon popular, Syamsul Yusof dan isterinya Puteri Sarah Liyana ekoran perkahwinan keduanya dengan Ira Kaza.

Ekoran itu, beberapa posting dan video telah dikongsi oleh pasangan ini yang mengenai rumahtangga mereka. Masih belum menemui titik penyelesian daripada konflik mereka.

Terbaru pengarah filem Mat Kilau, Syamsul telah memuat naik video meluahkan bahawa dirinya ‘menelan’ semua yang diperkatakan oleh isterinya dimedia sosial. Namun akhirnya terpaksa menjawab persoalan termasuk isu ‘block’ telefon Puteri Sarah.

Menerusi video berkenaan Syamsul berdiam diri kerana tidak mahu hal rumahtangganya tular di media sosial. Namun dia tidak menyangka berlaku sebegini.

‘BLOCK’ PUTERI SARAH TAK KERUHKAN KEADAAN

Puteri Sarah yang memuat naik ‘permintaannya’ itu di Instagram petang semalam turut mendakwa Syamsul masih menyekat nombor telefonnya.

“Jika mahu dilepaskan atau mahu bersama, kita berbincanglah di rumah. Lebih baik kita hentikan membuka aib masing-masing di media sosial. Kita membuka ruang kepada netizen untuk terus menghakimi.”

Syamsul berkata, dia mempunyai sebab kenapa perlu menyekat nombor telefon Puteri Sarah kerana dia tidak suka bergaduh.

Syamsul turut mendakwa Puteri Sarah memarahi dan memaki hamunnya di telefon atau WhatsApp seolah-olah tidak ada lagi rasa hormat terhadapnya sebagai suami.

“Bagaimana kita hendak berkomunikasi jika begitu? Ia memudaratkan jadi saya mengambil pendekatan untuk ‘block’ (sekat) kerana saya tidak mahu hubungan kita bertambah keruh.

AKUI TIDAK LUPA TANGGUNGJAWAB PADA ANAK-ANAK

Katanya lagi, tidak pernah mengabaikan tanggungjawab kepada anak-anak. Malah atas permintaan isteri pertamanya, dia sanggup menyediakan dua pembantu untuk memudahkan urusan isteri kesayangannya itu.

“Namun, saya sama sekali tidak pernah tidak menghiraukan awak (Puteri Sarah). Saya cari rezeki untuk awak dan anak-anak. Awak mahu duit saya berikan, malah awak mahu dua orang gaji juga saya sediakan.

“Malah, kita juga ada berkomunikasi ketika saya hendak mengambil anak-anak menerusi orang gaji, ibu saya, adik saya dan adik awak.”

TIDAK SUKA KONGSI HAL RUMAHTANGGA DI MEDIA SOSIAL

Katanya lagi, sejak dulu lagi  tidak suka untuk berkongsi hal rumahtangganya di media sosial tetapi memandangkan isterinya memulakan, dia terpaksa bersuara untuk menangkis tanggapan buruk yang dilemparkan.

“Kalau anda di luar sana tidak tahu cerita sebenar, jangan jatuhkan hukum. Anda hanya mendengar dari sebelah pihak saja. Saya diam dan telan namun keadaan bertambah buruk.”

“Saya ada ajak berbincang. Ini dapat dilihat daripada video-video yang saya muat naik sebelum ini. Kita berbincanglah di rumah jangan babitkan orang lain.”

Konflik rumahtangga yang dilaluinya,  Syamsul menganggap semua yang berlaku ini adalah ujian Allah SWT terhadapnya.

Sumber: Instagram


Pakar Bius Ini Kongsi Tip Menaiki Pesawat Bagi Ibu Hamil Dan Masalah Kesihatan

Menaiki pesawat memang mudahkan dan mempercepatkan perjalanan. Namun bagi yang menghadapi masalah kesihatan atau mengandung kena tahu polisi syarikat penerbangan untuk mengelak timbul masalah.

Dr Nurilyani Bujang, Pakar Bius di sebuah hospital ternama berkongsi pengalaman beliau  mengenai polis penerbangan memandangkan beliau pengguna khidmat laluan udara ini.

Menerusi media sosialnya, beliau menjelaskan bahawa setiap syarikat penerbangan mempunyai polisi berbeza. Lantaran itu, jika anda bercadang membawa orang yang menghadapi masalah kesihatan atau wanita hamil perlu tahu polisi sebelum mengambil keputusan membeli tiket.

Malah nasihatnya juga, wanita  hamil perlu kandungan ke berapa minggu dibenarkan menaiki pesawat dengan surat perlepasan dari doktor. Begitu juga dengan penyakit berjangkit apabila bercadangan menaiki pesawat. Ikuti panduan doktor ini.


Rupanya Sumber Protein Banyak Ada Pada Sumber Tumbuh-Tumbuhan. Baca Penjelasan Doktor Ini.

Kita banyak disuapkan dengan fakta yang mengelirukan. Antaranya adalah ‘lebih banyak protein yang kita ambil, lebih baik untuk kita untuk pembinaan otot’. Satu lagi kekeliruan adalah ‘protein yang terbaik adalah protein dari sumber haiwan’.

Cuba kita kembali kepada fakta yang kita pelajari semasa di sekolah menengah. Terdapat 21 jenis asid amino yang membentuk satu molekul protein. 9 dari asid amino ini disebut sebagai “essential” asid amino kerana tubuh kita tidak dapat menghasilkan asid amini ini. Ia hanya boleh didapati dari sumber makanan. Memang betul kebanyakan “essential” asid amino ini boleh didapati dalam kuantiti yang kecil dari tumbuh-tumbuhan, dan kebanyakannya dari haiwan.

.
Namun begitu, kebanyakan makanan dari tumbuh-tumbuhan
memberikan sumber amino asid yang mencukupi, dan dalam kadar yang tinggi terutamanya tumbuh-tumbuhan seperti
kekacang, lentils, beberapa bijiran yang tidak berproses dan biji benih.

.
Tumbuh-tumbuhan ini semua terdapat makanan yang biasa kita makan dan bermakna kita harus memperbanyakkan makanan dari sumber tumbuh-tumbuhan dan mengambil sedikit protein dari haiwan. Jangan risau jika mengambil lebih banyak sayur-sayuran dan mengurangkan pengambil protein dari haiwan, kerana ia tidak akan menyebabkan kita mengalami kekurangan protein dalam tubuh.

.
Tidak ramai yang mengalami kekurangan makronutrient protein ini, kecuali jika seseorang itu mengalami penyakit seperti kanser atau berada dalam ICU untuk beberapa minggu. Kebanyakan kita mendapat sumber protein dari daging yang kita makan (ayam atau haiwan ruminan), telur dan susu. Malah sayur-sayuran yang kita makan juga membekalkan protein yang banyak.

.
Protein yang kita ambil dari tumbuh-tumbuhan juga mencukupi untuk kita membina otot-otot dalam tubuh. Pembinaan otot bukan sekadar kita mengambil protein yang berlebihan tetapi juga kita perlu melakukan aktiviti yang merangsangkan pembinaan otot.

.
Pernah kita melihat bagaimana gajah dan kuda mempunyai otot yang banyak? Haiwan-haiwan ini memakan dedaun dan rumput. Tetapi haiwan-haiwan ini mempunyai banyak otot yang membolehkan gajah meruntuhkan bangunan kayu dan kuda berlari pantas. Mereka mendapat sumber protein dari tumbuh-tumbuhan.

.
Kesimpulannya kita tidak memerlukan banyak protein dari haiwan. Apa yang perlu ialah banyak mengambil protein dari tumbuh-tumbuhan. Selain tumbuh-tumbuhan, saya percaya ikan juga memberikan protein yang mencukupi jika kita ingin mendapatkan protein dari sumber haiwan.

.
Sumber lain yang membekalkan protein seperti beras rebus (parboiled rice) dan beras perang juga memberikan kita protein, selain karbohidrat untuk mendapatkan tenaga segera.
Apa yang penting kita mendapat tahap protein secukupnya, yang kebanyakannya dari sumber tumbuh-tumbuhan. esekali ambillah dari sumber haiwan.

Semoga bermanfaat.


Air Kelapa Jadikan Minuman Keluarga Wajib Amal. Saintis Ni Kongsikan Kehebatannya!

Menghilangkan rasa dahaga dengan menikmati air kelapa tentunya memberi kelegaan yang diingini.

Bayangkan sambil dihirup airnya, dapat pula dijamah isinya yang lembut teksturnya. Sungguh menyegarkan.

Selain diakui keenakan rasanya,  menurut saintis ini terkandung banyak khasiat dan manfaat daripada air kelapa ini.

Jadi bolehlah kita sekeluarga biasa-biasakan minum air kelapa untuk dapatkan khasiatnya yang bagus dalam kesihatan tubuh badan.

Hal ini dijelaskan dalam perkongsiannya di akaun fb. Jom semak.

AIR KELAPA, BATU KARANG, SAKIT JANTUNG dan ASID REFLUKS

Kajian yang dilaporkan dalam Journal of Current Trends in Clinical Medicine & Laboratory Biochemistry pada 2014 menunjukan air kelapa boleh membersihkan jangkitan pada pundi kencing dan sangat efektif dalam melarutkan batu karang dalam buah pinggang.

Menurut Dr. Eugenio Macalalag, meminum air kelapa 2 hingga 3 kali seminggu dapat pengurangan saiz batu karang dan tidak perlu pembedahan. Walaubagaimanapun, pada masa sama, pengambilan makanan yang tinggi oksalat perlu sederhana.

Di antara makanan tinggi oksalat adalah coklat, bayam, kentang, teh dan rhubarb

Kajian ke atas tikus menunjukkan air kelapa juga boleh kurangkan pembentukan plak di arteri.

Kandungan potasium dan magnesium dalam air kelapa juga dapat membantu kurangkan tekanan darah tinggi dan strok.

Kandungan potasium dalam air kelapa adalah 15 kali lebih tinggi berbanding kebanyakan minuman `energy drinks’ (264 mg berbanding 12.5 mg / 100 ml)

Air kelapa tanpa gula boleh bantu masalah asid refluks dan bantu kurangkan masalah usus.

#DrSuriRoowi
Principal Scientist

Rujukan;

1. Journal of Current trends in CliniCal Medicine & laboratory biochemistry 2:6-18

2. Ubat dari Dapur


Pemergian Juruterbang MH17 Terus Dirindui. Hanya Gambar Dan Baju Arwah Menjadi Pengubat Duka Keluarga

Bicaranya tentang arwah ada kalanya tersekat, sebak dan cuba mencari kekuatan untuk bercerita kerana kehilangan insan tersayang, pedihnya masih dirasai sehingga kini.

Julai 2014 menjadi detik hitam buat keluarga ini bila mana tarikh tersebut mereka kehilangan insan tersayang buat selamanya. Insiden nahas penerbangan MH17 Malaysia Airlines (MAS) mengubah haluan hidup keluarga ini. Namun bagi keluarga Allahyarham Kapten Wan Amran Wan Hussin, juruterbang pesawat tersebut, segala kenangan bersamanya tetap utuh di hati dan mana mungkin hilang ditelan dek masa.

Wan Amran, 50, antara 298 penumpang dan kru yang maut apabila MH17 ditembak jatuh di wilayah yang dikuasai pemberontak di timur Ukraine pada 17 Julai 2014.

Dalam nahas tersebut, seramai 43 rakyat Malaysia terbunuh dalam tragedi itu, selain warganegara Belanda, Australia, Indonesia, United Kingdom, Jerman, Belgium, Filipina, Kanada dan New Zealand.

Mengimbas kembali kenangan lalu, nyata emosi sang isteri sedikit terusik. Sendu di wajahnya menceritakan segala-galanya.Kehilangan insan tersayang dalam sekelip mata cukup memedihkan.

“Kami baru saja bersahur bersama dan berehat. Arwah kemudiannya mengajak anak-anak bermain satu ‘game’ Papan Susun Suai dan entah kenapa arwah beria-ia mahukan kami menghabiskannya dengan cepat. Saya masih ingat dia mengambil pita pelekat untuk ditampal di belakang papan susun suai itu agar ia tidak tercerai. Kemudian dia bersiap untuk ke lapangan terbang.

“Tiada sebarang perubahan pada arwah ketika itu. Cuma yang ralatnya ketika itu, anak sulung kami Wan Yunus Uzair, tidak sempat bersalaman dengan arwah. Biasanya dia berbuat demikian sebelum ayahnya berangkat ke tempat kerja, tetapi pagi itu tidak sempat kerana dia menyambung tidur, tetapi arwah ada menghubungi anak kami setibanya di sana.

“Biarpun kejadian tersebuh sudah berlalu, namun sehingga kini saya masih merasakan arwah tetap ada di sisi.

“Rindunya hanya Tuhan yang tahu. Sehingga kini, saya terasa dia sentiasa ada dengan kami. Kalau rindu saya akan buka almari sambil pegang dan cium baju seolah-olah itulah arwah. Tengok gambar arwah di telefon dan sehingga kini saya masih merasakan kehadiran arwah. Mungkin kami berpisah di dunia yang nyata namun kenangan bersama tetap bersemadi di jiwa dan itu yang menjadi pengubat hati tatkala rindukannya.

“Begitu juga dengan anak-anak, saya selalu pesan jika rindukan ayah sedekahkan Al-Fatihah. rutin harian anak-anak setiap kali masuk dalam kereta akan sedekahkan Al-Fatihah dan baca 3 surah Qul. Itulah ajaran yang arwah tetapkan kepada anak-anak sejak dahulu lagi. Awal-awal dahulu, setiap kali berbuat demikian, pasti saya akan menitiskan air mata teringatkan pada arwah. Namun lama-kelamaan saya sudah mampu bertenang dan menerima hakikat.

“Saya cuba cari kekuatan dan move forward kerana tidak mahu anak-anak lihat saya bersedih. Kerana itu juga, saya tidak suka bersendiri supaya dapat elakkan diri dari menangis. Jadi, saya akan menyibukkan diri dengan pelbagai urusan termasuklah menanam sayur. Boleh dikatakan sekarang saya tidak perlu beli sayur lagi kerana sudah ada di rumah.

“Sebelum ini saya ada menjual biskut tetapi arwah kemudiannya meminta saya berhenti dan memberi fokus kepada dirinya dan anak-anak sahaja. Selepas arwah meninggal, memang segalanya sudah berubah. Tetapi rezeki itu Allah sudah tetapkan dan sebagai umatNya kita kena usaha dan tawakal untuk meneruskan kehidupan selepas pemergian suami. Sebelum ini, saya pernah menyambung kembali membuat kuih tetapi berhenti seketika.

“Selepas pemergian arwah, memang susah kerana kerja dua orang sudah menjadi satu. Segalanya di atas bahu saya sendiri sehinggakan tiada masa untuk diri sendiri. Waktu arwah ada, segala kerja dia yang uruskan. Arwah tidak benarkan saya memasak setiap kali dia ada di rumah. Sebaliknya masa tersebut digunakan sepenuhnya untuk bersama sama ada keluar.

Akui Mariam juga, selepas peristiwa tersebut, anak-anaknya menjadi sensitif setiap kali bercerita mengenai arwah ayahnya kerana tidak mahu melihat ibu mereka bersedih. Emosi anak-anak masih terusik awal-awal pemergian arwah. Tidak boleh ditanya tentang ayah mereka.

“Anak-anak tidak suka menunjukkan emosi di hadapan saya. Mungkin juga mereka tidak mahu lihat saya bersedih. Cuma pernah sekali di sekolah ada satu program yang memerlukan anak-anak menghubungi ibu bapa. Waktu itu anak saya Irfan menangis. Itulah pertama kali dia menunjukkan emosinya selepas pemergian arwah ayahnya.

“Pernah juga saya bertanyakan sama ada dia rindukan arwah ayahnya. Sebaliknya dia marah dan kenapa bertanyakan soalan sedemikian. Kemudian, saya cakap kalau rindu kena sedekahkan Al-Fatihah. Cuma, ada sekali Irfan cakap seronok kan kalau ayah ada, mesti ayah bawa kita jalan-jalan. Sememangnya sejak dulu lagi, arwah ayah suka memanjakan anak-anak dan selalu bawa kami beriadah. Anak-anak ada mengajak saya tetapi saya tidak mahir bab berjalan seperti mana arwah.

“Kalau dulu nak ke mana sekalipun saya akan tunggu arwah cuti. Sekarang ini terpaksalah saya berdikari dan belajar memandangkan tiada tempat untuk bergantung harap. Saya pun kasihan dengan anak-anak kerana pergerakan mereka terbatas.

“Tetapi saya selalu cakap jangan fikirkan tentang saya sebaliknya dia kena fikirkan masa depan. Memang dia sangat mengikut perangai arwah ayahnya yang sangat mengambil berat, baik sangat dan selalu membantu. Malah, dia juga sangat menjaga barangannya. Dia cukup cermat dan tidak suka orang usik barang-barangnya. Sama seperti arwah ayahnya.

Sumber: Majalah Keluarga Edisi Jun 2017


Isteri Tak Minta Banyak Hanya Nak Me Time Bersama Suami. Deep Perkongsian Ini.

Tidak dinafikan me time bersama suami itu penting untuk bahagia rumahtangga.

Ini apa yang patut kita lakukan supaya hubungan suami isteri sentiasa rasa mahal.

Lakukan teknik ini

Physical Touch

1.Peluk pasangan dari belakang.

2.Pegang tangan dia dengan penuh kasih sayang.

3. Picit hidung,gosok pipi dia zahirkan kemesraan.

4. Cium dahi dia dengan cinta setiap kali pergi dan pulang dari kerja.

5. Doa kebaikan dihadapan dia,biarkan dia dengar setiap doa kita .

6. Ketika pegang tangan,tatap wajah dia dan katakan kepada dia kita terlalu sayangkan dia,sayang hingga ke syurga.

Break the routine

1.Cuba lakukan yang lebih dari biasa.
Jika sebelum ini isteri siapkan sarapan,apa kata esok pagi kita pula sediakan sarapan.

2. Jika sebelum ini isteri kejutkan kita solat subuh. Apa kata esok kita pula yang kejutkan isteri dan keluarga solat subuh.

3.Jika sebelum ini isteri setiap hari basuh dan jemur pakaian. Apa kata esok kita pula buatkan. Malam ini masukkan ke dalam mesin,esok selepas subuh jemurkan .

4. Jika sebelum ini tak pernah picit urut kaki isteri,cuba selepas solat nanti minta isteri hulurkan kaki,picit picitkan kaki dia.

5. Sebelum ini tak pernah makan bersuap,minum air satu gelas. Cuba makan malam nanti suapkan pasangan,minum satu gelas yang sama dan tempat yang sama.

6. Jika sebelum ini dah lama tak ajak isteri makan tengah hari cuba esok ajak isteri makan di luar,pilih tempat yang dia sukai.

7. Cipta masa untuk bawa isteri dan keluarga jalan jalan. Pusing kampung,pusing taman pun dah cukup melegakan.

Nak tahu kesan dia?
Cuba buat sekarang tengok dalam beberapa hari. Pasti pasangan kita sangat teruja dengan teknik ini. Hubungan makin baik,isteri mula merasai dirinya dihargai,suami akan makin jatuh cinta.


Petua Nak Hilangkan Resah Dan Mimpi Buruk. Ustazah Ini Kongsikan Ayat Kena Baca.

Petua menghilangkan keresahan, bisikan negatif, mimpi buruk dan tidur yang sering terganggu.

“Ustazah saya selalu mendengar suara bercakap dan berbisik di telinga saya, sedangkan tiada sesiapapun yang saya nampak”

Saya menerima persoalan ini dari seorang murid. Wajahnya sayu dan kerisauan.

1. Cara hilangkan ketakutan

Jika timbul persoalan begini, tugas kita ialah meningkatkan keberanian dan keyakinan dirinya. Jangan menambahkan rasa takut kerana ia boleh menyebabkan sakit yang lebih parah.

Cara menguatkan hati yang lemah dan takut:

Baca salawat 3x
Baca Al-Fatihah 1x
Baca surah As-Syarh ( Al-Insyirah) 3x
Hembus di telinga sebelah kanan
(Jika dibaca oleh orang lain)

Hembus di telapak tangan dan usap ke wajah kemudian bawa ke dada (Jika baca sendiri)

2. Pagar diri, ulangi pagi dan petang

Baca salawat 3x
Baca Al-Fatihah 1x
Baca ayatul kursi 3x
Hembus di telapak tangan dan usap ke wajah kemudian bawa ke dada

Yakin Allah maha menjaga, serahkan seluruh kehidupan kita kepadaNYA.

Kredit: Aminah Mat Yusoff


Jika Sayang Keluarga, Jangan Longgok Emosi ‘Sampah’ Buat Balik Rumah! Deep Peringatan Dr Ni.

Tidak dinafikan kita semua mempunyai pelbagai masalah dalam hidup. Selagi mata tak tutup, kita akan menghadapi pelbagai cabaran dalam hidup.

Namun, sejauh mana kita dapat mengawal sebarang masalah itulah menjadi persoalannya. Ada antara kita mempunyai masalah di tempat kerja atau masalah dengan kawan-kawan atau masalah peribadi. Semua masalah itu, jika kita ‘longgok’ dan membawanya pulang ke rumah tentu buruk impaknya buat keluarga.

Sebagaimana peringatan doktor ini yang menasihati agar kita mampu mengawal emosi dan tidak membawanya ke rumah. Tinggalkan segala ‘sampah’ itu di luar rumah. Dengan ini, hubungan dengan pasangan dan anak-anak akan lebih baik. Benar, semua orang ada masalah tetapi kita yang mengawalnya. Jadikan rumah itu, syurga untuk kita hidup bahagia. Lupakan ‘sampah-sampah’ itu di luar. Jangan biarkan ‘longgokkan’,itu menganggu hidup kita. Buang aje ‘sampah’ emosi itu. Moga kita dapat membina sebuah keluarga sakinah mawaddah

Pagi semalam kawan saya datang dengan muka muram. Sambil dia jalan pegang dahi, saya tanya dia.

“Kenapa ni bro?”

“Aku telefon makmal nak dapatkan keputusan darah pesakit. Aku baru cakap 1 ayat, dia dah marah aku. Aku tanya baik-baik, boleh pula dia jerit-jerit.”

Entah kenapa, saya terus teringat buku tulisan David J Pollay. Saya pegang bahu dia.

“Kau pernah dengar yang manusia ni ada yang macam lori sampah?”

Kawan saya gelak je, tak faham agaknya apa kaitan dengan lori sampah. Saya kata macam ni.

Ada manusia yang kita jumpa, mereka ni sama macam lori sampah. Setiap hari kerja dia ialah kutip sampah dari celik mata sampailah sebelum dia tidur.

Sampai satu masa, akan penuhlah lori sampah tu. Bila lori penuh, dia dah tak dapat nak kutip sampah baru. Sebab tu dia kena cari tempat untuk buang semua sampah tu tadi.

Lepas dia buang semua sampah tu, barulah dia rasa lega dan akan mula kutip lagi sampah-sampah yang baru. Kitaran ni akan berterusan sampai bertahun-tahun lamanya.

“Hari ni kau dah jadi tempat orang tu longgokkan semua sampah dia,” terkejut kawan saya.

“Yang penting kau jangan ambil hati, senyum dan lindungi diri supaya sampah tadi tu tak masuk dalam diri kita,” kawan saya mengangguk.

Kawal diri

Bayangkan kalau kita biarkan semua sampah tu masuk ke dalam diri kita, kita pun akan jadi tong sampah. Sama macam orang tu.

Jujurnya, saya sendiri pernah jadi lori sampah. Keluar pergi kerja, kutip semua sampah dan bawa balik ke rumah. Paling menyesal, saya longgokkan sampah tu pada anak-anak.

Balik rumah, patutnya sayang anak tapi anak jadi tempat saya luahkan rasa marah, rasa yang serabut, rasa kecewa. Lama-lama anak pun jadi tantrum dan tak nak dengar cakap. Hari-hari anak bergaduh sesama mereka dan saya fikir mereka yang teruk. Padahal saya yang bawa sampah balik ke rumah.

Satu hari saya cakap pada diri sendiri, saya dah tak nak jadi lori sampah dan tak nak longgokkan sampah pada keluarga saya lagi.

Saya cakap pada kawan saya, perasaan kita ialah kepunyaan kita. Kita yang kawal sepenuhnya.

Abaikan perkara negatif yang kita tak boleh kawal. Sebanyak mana pun lori datang dan nak longgokkan sampah, kita tetap saja kuat.

Terus fokus pada perkara yang lebih penting iaitu menjaga hati kita dari terima sampah orang lain.

Moga kita muhasabah diri untuk memberi kebahagiaan buat keluarga.


Terkini! Ini Pindaan Takwim Penggal Persekolahan Bagi Sesi 2020 Bermula 24 Jun.

Terkini mengenai status persekolahan anak-anak. Hari ini, iaitu 24 Jun 2020 sesi persekolah telah dibuka yang melibatkan pelajar dari Tingkatan 5 dan 6.

Pada masa yang sama, semalam (Selasa), Kementerian Pendidikan Malaysia telah membuat pindaan Takwim Penggal Persekolahan Tahun 2020.

Sehubungan itu, ibu ayah kena alert mengenai takwim baharu ini. Rujuk pindaan seperti berikut.

PINDAAN TAKWIM PENGGAL PERSEKOLAHAN 2020
Ini bertujuan untuk memudahkan pihak sekolah membuat perancangan dari segi penjadualan dan pembelajaran pelajar sekolah. Melalui pindaan ini, ia melibatkan Cuti Pertengahan Penggal 2. Ia melibatkan cuti persekolahan dikurangkan dari sembilan kepada lima hari bagi sekolah yang berada dalam Kumpulan A dan Kumpulan B. Secara keseluruhan sesi persekolah tahun 2020 adalah sebanyak 168 hari.

JADUAL PENGGAL PERSEKOLAHAN TAHUN 2020

Rujuk jadual ini untuk mengetahui lebih lanjut Pindaan Penggal Persekolahan sesi 2020.

Kumpulan A:  Johor, Kedah, Kelantan, dan Terengganu

Kumpulan B: Melaka, Negeri Sembilan, Pahang, Perlis, Perak, Pulau Pinang, Sabah, Sarawak, Selangor, Wilayah Persekutuan Kuala Lumpur, Wilayah Persekutuan Labuan dan Putrajaya.


Asyik Meminta, Sikap Malas Makin Menjadi, Pakar Kewangan Ni Puji Mak-Mak Dulu Rajin, Padu Peringatan Ni!

Dalam kehidupan Muslim, sikap redha adalah tahap terakhir setelah terlebih dahulu berusaha dengan segala kemampuan.

Namun adalah tidak wajar jika tiada langsung usaha yang dilakukan dengan hanya mengharap pertolongan orang lain.

Bagi pakar kewangan, saudara Azizul Azli Ahmad, kehendak yang berlebihan membuatkan ada antara kita berbelanja melebihi kemampuan.

Lantaran itu, tanpa segan- silu meminta bantuan orang lain untuk menyelesaikan masalah yang dihadapinya.

Sebagaimana tangkap layar yang dikongsinya menunjukan seorang individu menagih sempati bantuan kewangan tanpa sedar bahawa permintaannya itu adalah untuk kehendaknya. Malah sikap malas untuk berusaha menjadikan sistuasi menjadi teruk hingga menjejaskan ahli keluarga lain.

Ikuti peringatan pakar kewangan ini mengenai kehendak berlebihan yang berlaku tanpa kita sedar dengan membuat perbandingan ibu-ibu zaman dahulu.

KEHENDAK BERLEBIHAN?

Zaman mak ayah dulu tak ada pamper pakai buang, ada kain lampin atau napkins sahaja. Buang najis anak, spray air kuat kuat basuh sampai hilang warna najis itu.

Jika najis itu kuning kuat dan cair, lagilah lama kena sental napkin itu bagi kembali putih dan bersih.

Bilas, keringkan dan jemur satu satu diampaian. Lambat ambil hujan basah balik atau burung berak.

Napkin ini boleh disimpan, diwariskan buat adik adiknya nanti. Pin kepala besar kena ada agar kemas ikatan napkin ini agar tak berterabur dan bocor.

Hujung 80-an mula ada lampin pakai buang tapi masih dihitung mahal bagi rakyat marhain macam kita kita nie. Rak kat kedai diletak depan depan, ada pasaraya simpan dalam lemari kaca.

Tengok mak pakaikan napkins buat adik, sapu bedak dah macam tepung goma. Indah sungguh suasana.

Anak menangis malam,

Mak zaman dulu masak air simpan dalam termos yang besar macam roket Elon Musk tu. Ada penutup gabus bila buka.

Tudungnya dari tembaga dan boleh jadi cawan juga. Jangan pernah jatuhkan, nanti termos dalamnya pecah.

Masak air siap siap sebelum tidur, tuang masuk simpan. Bila nak guna buka pelan pelan isikan dalam botol susu anak.

Jika terlebih akan kepanasan, menangis lagi kuat budak tu. Mak saya dulu akan tuang belakang tapak tangan susu dah bancuh nak tahu panas atau tidak. Comel sungguh!

Mak akan sentiasa pastikan pelas termos ini ada stok air panas.

Zaman itu tak ada penapis air ini semua kawan kawan.

Jika mampu, kaya silakan pakai sahaja buat keluarga kita sejahtera.

Tiada yang salah.

Tapi jika sampai meminta minta, hidup susah masih malas masak air simpan.

Sesungguhnya, malanglah siapa yang berjodohan dengan kita itu.

Malas masak air, huh lemah!

Keluarga Talk: Mengukir Bahagia Tidak Semestinya Harus Korban Diri


“Hari Ketiga Arwah Teruja Azan Subuh Walau Bukan Bilal. Sempat Laung 2 Rangkap Azan Sebelum Dijemput Ilahi. Allahu!

Keheningan pagi subuh itu dikejutkan dengan alunan azan, namun hanya dua rangkap sebelum terhenti menimbulkan tanda tanya penghuni yang tinggal di situ.

Rupa-rupanya empunya tubuh yang melaungkan azan sudah dijemput menemui Sang Pencipta. Perginya dalam keadaan yang cukup mulia. Perkongsian dari AJK Surau Ar-Rayan cukup menyentuh hati.

Seluruh penghuni apartment Sri Ixora Seksyen 27 Shah Alam berasa pelik kenapa azan subuh dari Surau Ar-Rayyan pagi ni cuma kedengaran dua rangkap dari kalimah yang mulia (Allahu Akbar dan Ashadu alla illaha illa Allah) dan kemudian terhenti.
Kemudian bersambung di corong pembesar suara semacam cemas.
Selang kemudian terdengar ajk lain membuat pengumuman menyeru ahli keluarga En Man dari blok 45 turun ke surau dengan kadar segera dan kelihatan ambulan tiba di kawasan surau.
Setibanya di ruang solat surau, kelihatan sekujur tubuh kaku terbaring di ruang azan.
Abang Rosliman atau lebih mesra dengan panggilan Abang Man, telah kembali bertemu PenciptaNya dalam keadaan semua orang beriman impikan.
Arwah meninggal dunia ketika melaungkan azan pada kalimah Allahu Akbar dan Shahadah.
Sebak dan bergenang air mata ini para jemaah sahabat rapat.

“Malam tadi baru dia yang beriya-iya mahu menjayakan majlis kenduri kesyukuran Ustaz Sahari yang baru keluar hospital yang akan diadakan di surau. Dia yang nampak sangat gembira dengan menu yang dicadangkan. Dia yang menawarkan diri untuk menyediakan kopi o kaw. Rupanya dia Allah panggil dalam keadaaan sangat-sangat kami cemburu.” ujar salah seorang jemaah.
Paling kami terkejut hari ini adalah hari ketiga arwah memberanikan diri dan juga sangat teruja untuk azan subuh walaupun beliau bukan bilal surau. Beliau merupakan AJK Pemer iksa Kira-kira surau.
Allah sayang Abang Man lebih dari kami semua bang. Abang Man pernah berseloroh :
“Kita jaga amanah surau ni bukan untuk kita sekarang, tapi gunanya bila kita kat sana nanti”.
Moga Allah pilih Abang Man menjadi penghuni Al-Firdaus. Allah Maha Mengetahui.

Kredit : AJK Surau Ar-Rayan


“Tak Salah Kahwin Dengan Mualaf Kerana Cinta Tapi…” Isteri Throwback Kisah Awal Perkahwinan Dengan Adam Corrie!

Kontroversi yang melanda perkahwinan kapten hoki pasukan India, Manpreet Singh Pawar  dengan kekasihnya dari Malaysia, Illi Najwa Saddique mencetuskan pelbagai persoalan sehingga ada yang mendakwa dia murtad.

Pasangan yang menjalinkan hubungan cinta sejak lapan tahun lalu dikatakan telah mengadakan majlis resepsi  di kampung halaman Manpreet di Mithapur dekat Jalandhar, Punjab.

Di dalam majlis tersebut Manpreet, 28, mengenakan sut perkahwinan punjabi yang lengkap dengan serban, sementara Illi Najwa pakaian pengantin Punjabi ketika mereka bertukar ikrar perkahwinan.

Bagaimanapun, wanita yang berasal dari Johor itu mengesahkan suaminya sudah memeluk Islam sejak akhir tahun lalu dan mereka melangsungkan pernikahan pada 16 Disember lalu dalam majlis tertutup.

Ramai pihak berkongsi pandangan mengenai isu ini. Antaranya termasuklah isteri kesayangan Adam Corrie. begitu pun, Fazi tidak mengulas mengenai isu kontroversi, sebaliknya dia mengimbas kembali saat disatukan bersama pemilik nama sebenar Fazema Mohd Fuad  tidak menyangka dia bakal bertemu jodoh dengan saudara baru. Sementelah tanggung jawab yang bakal dipikulnya cukup besar.

Terbaca kisah viral terkini wanita Islam berkahwin dengan lelaki India. buat saya teringat kisah saya dan suami di awal perkahwinan.
Dulu sebelum saya bersetuju bernikah dengan suami saya iaitu lelaki berlainan bangsa dan juga muallaf, saya tanya diri saya.

Adakah saya layak berkahwin dengan beliau. Beliau bukan sebangsa dengan saya. Budaya tak sama, bahasa juga tak sama. Malah makanan seharian juga tak sama dan pernah menjadi penganut agama lain.

Ia akan timbul konflik kemudian hari , kerana kami berdua sangat berbeza. Tambah-tambah dia artis. Lagilah payah..

Semuanya berbalik kepada diri saya. Saya yang kena tentukan hala tuju hidup saya.

Saya tanya pada diri, aku hendak berkahwin kerana apa? Kerana cinta? Tak mungkin .. kerana saya tak bercinta dengan dia. Tak kan baru 3 hari dah jatuh cinta. Betullah.. kita kena mengadu dan pinta pertunjuk padaNya.
Allah akan bantu kita.

Apabila kita tahu kita banyak kekurangan dalam agama. Kita memang kena upgrade diri kita. Tak salah pon kita kahwin dengan muallaf kerana cinta tapi … kita kena kuatkan juga niat berkahwin kerana Allah. Allah suka hambaNya yang ada niat baik. Apabila kita kuatkan perkahwinan kita niat kerana Allah. Allah akan bantu kita dalam semua aspek.

Berjanji dengan diri sendiri, “aku berkahwin dengan si folan kerana aku inginkan syurga dan keberkatan dariMu Ya Allah. Jadikan aku isteri yang baik, dan dapat membantu suami ku menjadi muslim yang baik dan ketua keluarga yang membawa kami sekeluarga ke syurgaMu.. Aamin” (contoh)
Berkahwin dengan muallaf adalah amanah yang berat dan hadiah dari Allah, Kerana Allah tahu kita mampu membuka hadiah ini dengan baik, teliti dan sabar.

Kalau kita solat pon ke laut.. macamana dia nak jadi muslim yang baik. Saya memang jadi bodyguard suami saya. awal perkahwinan , saya nampak budaya laga pipi dengan artis perempuan adalah kebiasaan. saya tegur ia haram dalam Islam. lelaki perempuan bukan mahram tak boleh bersentuhan. sejak dari dari itu, dia cuba mengelak dari bersalaman dan laga pipi dengan artis / penari / kru wanita.

Sehingga hari ini saya masih cuba upgrade diri. Supaya kami sama-sama tak terpesong, terlupa akan tipu daya dunia. Kata nak masuk syurga sama-sama kan.
Aamin


Nak Anak Berubah Dengar Cakap, Ibu Pun Kena Ubah. Barulah Menjadi!

Apabila bergelar ibu, tentu kita akan menegur anak-anak jika mereka melakukan perkara yang salah. Tapi yang kecewa, apa yang ibu cakap ulang kali, anak tetap melakukan kesalahan yang sama.

Lebih menyediahkan setiap hari cakap perkara yang sama, anak tetap tak ikut arahan. Perkongsian seorang ibu ini dan juga pendidik sebuah tadika,  mungkin dapat memberi jawapan masalah yang ibu-ibu sering alami.

“ANAK SY DAH 10TAHUN TP SOLAT PUN ASYIK NAK KENA INGATKAN”
.
“DAH BOLEH KENA PUKUL NI SBB TAK SOLAT, TUNGGU KAMU?”
.
VS

“MAK DAH CKP BANYAK KALI, TAPI NGAPE AKIM TETAP TAK INGAT2 ?!!”

“FRUSTLAH MCM NI BYK KALI CKP TAKKAN TAK FHM2?”

“KAN MAK DAH CKP, TOWEL TU SIDAI LEPAS PAKAI AISHH KAMU NI?”

Chop! Chop!

Pause think choose

Pernah tak mak-mak terluah macam-macam. Lebih-lebih bila cakap banyak kali tak dengar-dengar? Geram, frust semua ada.

Tapikan pernah terfikir tak? Rungutan demi rungutan ni ada kaitanya dengan Rutin harian kita dan diri kita.

Saje teacher Dianna relatekan dua dialog diats. Pernah tak kita ajar anak kita lepas mandi tuala kena sidai?

Jika pernah, berapa kali agaknya kena ajar dan cakap utk ank kita betul2 melekat dikepala? Pasti berbuih2 mulutkan.

Di sekolah mudah ikut arahan

Tapi kan…. kenapa disekolah cepat sgt mrk boleh faham apa kena buat dn buat flow cuma sekali sekala jer kena diingatkan?

Krn mereka dengar, mereka lihat dan mereka buat. Begitu juga dirumah kalau kita minta anak kita lepas mandi gantung tuala. Tanya balik adakah kita gantung tuala spt yg kita minta anak kita buat?

Jika ya pasti mrk akn ikut namun jangan terkejut kadang makan tahun juga utk bg dia fhm. Ikut pada ank tersebut. Nak ajar disiplin bkn sehari dua terus berdisplin.

Ianya sama sangkut paut dengan solat. Anak umur 10tahun dah boleh kena rotan sikit dikaki tapi persoalanya ROTAN TU MUDAH SPT ABC TAPIKAN….

▶Dah ingatkan anak solat ke masa dia 7thn – 9tahun?,
▶kejutkan dia tak kalau dia tertidur tak solat isyak?
▶Ibu atau ayah ada tak dukung ank bawa ke tandas ambilkn wudhuk kalau dia ngantuk sgt smp tak dpt buka mata?
▶ ibu atau ayah solat sesama tak? Atau tunjuk tak cara solat utk ank ikut?
▶ senang ckp setiap waktu tu ada tak ingatkan ank suruh solat?

MAKA LAYAK KE KITA ROTAN ANAK KITA JIKA KITA SDRI X CUKUP INGATKAN ANK UTK SOLAT DAN AJAR DIA SOLAT PD WAKTUNYA!!
(Deep ayat ni bila seorang sahabat katakan pada teacher dianna, tipu tak nangis)

Aduh.. bila Teacher Dianna share ni pun sebenarnya cakap utk diri sdri. Adakah cukup teacher dianna sbg mak bantu akim? Ingatkan akim? Tunjukkan role model yg betul?
.
Sbb kadang kala kita juga diuji utk menjadi istiqomah dlm segala segi. Tak mudah dan tak senangkan.
.
Jangan pernah menoleh kebelakang andai kita terlalai jom kita baiki mana yg lopong krn kita tak pernah sempurna. Kita masih dlm memperbaiki diri kita. Nak anak berubah kita yg kena berubah dulukan.
.
.
Semoga allah pandang usaha kita utk kita berubah. Jika diuji saat utk kita berubah dan saat kita nk bantu anak kita jangan pernah mengalah krn saat itulah Allah benar2 nak lihat betapa kita bersungguh2 atau tidak.